Određen sastav atletske reprezentacije Srbije za prvenstvo Evrope (1-3. mart) - Sport - Dnevni list Danas\nPočetna » Sport » Određen sastav atletske reprezentacije Srbije za prvenstvo Evrope (1-3. mart)\nDva dana posle Serbia opena, selektor atletske seniorske reprezentacije naše zemlje Edin Zuković stavio je tačku na spisak putnika na dvoransko prvenstvo Evrope u Geteborgu.\n0Piše: O. N. 22. februara 2019. 22.48\nNa takmičenju od 1. do 3. marta predstavljaće nas aktuelna kontinentalna šampionka u skoku u dalj Ivana Španović i velika srpska nada u istoj disciplini Milica Gardašević, a od dama tu su još srednjeprugašica Amela Terzić (1.500 metara), sprinterka Milana Tirnanić (60 m) i trkačica na kraće staze Maja Ćirić (400 m).\nU muškoj kategoriji nastupiće veteran u bacanju kugle Asmir Kolašinac, preponaš Luka Trgovčević (60 metara), trkač na srednje pruge Elzan Bibić (1.500, 3.000 m) i hitri junior Aleksa Kijanović (60) i skakač u dalj Strahinja Jovančević. Poslednji s ove liste prvi će na zaletište sledećeg petka, pošto njegove kvalifikacije kreću već u 10 ujutro.\n– Glazgov će za mene biti treće uzastopno Evropsko prvenstvo, pa kao iskusniji i zreliji očekujem skokove koji će uspeti da me odvedu u finale. Značajna stvar je što na prvenstvo idem s jakim samopouzdanjem, stečeno stabilnim i dalekim skokovima na mitingu u Beogradu – kaže Jovančević.\nAtletika, Atletska reprezentacija Srbije, prvenstvo evrope\nU Glazgovu počinje dvoransko prvenstvo Evrope u atletici


Ona će biti nova gradonačelnica Niša?\nNavodi se i da će novi predsednik niške Skupštine biti Boban Džunić.\nOvu informaciju još nije potvrdio niko od dvojca Sotirovski – Milovanović, koji su u javnosti bili najveći takmaci za mesto gradonačelnika Niša.\nZvezdan Milovanović se ne javlja na telefon, već samo odgovara kratkim SMS: “Tako sam i ja čuo.”\nDragana Sotirovski poručuje da pitanje bude postavljeno Milovanoviću, jer ga je on i obećao novinarima Južnih vesti.\nDrugi izvori iz SNS kažu da je Vučić pozvao Milovanovića i saopštio mu ko će biti na kojoj funkciji, a prema nezvaničnim informacjama, Zoran Perišić biće novi direktor Kliničkog centra Niš. Resor koji bi Milovanović trebalo da preuzme jeste onaj za telekomunikacije.\nMilovanović je u ponedeljak ime prvog čoveka grada obećao vrlo brzo, “možda već sutra”. Rekao je i da to nije bitno, jer će svakako biti neko iz Srpske napredne stranke, a možda i on ukoliko “neko tako kaže”. Ako su tačni navodi njegove televizije, “neko” je rekao drugačije.\nI RAMBO brani Zrenjanin od SMRADA iz kafilerije


Produžen rok registracije građana za timove porodične medicine - Fond zdravstvenog osiguranja Republike Srpske\nFZO RS Odnosi s javnošću Vijesti Produžen rok registracije građana za timove porodične medicine\nMogućnost promjene ranije izabranog porodičnog doktora završena je sa 31.12.2009. godine. Naime, prema pravilniku koji uređuje ovu oblast, porodični doktor se bira na period od godinu dana, s tim da je svake godine, u periodu od oktobra do kraja decembra, omogućena promjena izabranog doktora za narednu godinu. Mimo ove, redovne promjene izabranog doktora, građani mogu i u toku godine da izaberu novog doktora, ali samo pod određenim okolnostima, propisanim pravilnikom, kao što su npr. promjena mjesta prebivališta, odsustvo izabranog doktora u dužem periodu, ili zbog bitno poremećenih odnosa doktora i pacijenta. Izbor doktora porodične medicine vrijedi sve dok građanin ne odluči da promijeni doktora, a to znači da se izbor porodičnog doktora ne mora da vrši ponovo za svaku kalendarsku godinu, pod uslovom da je prethodni izbor obavljen prema propisanoj proceduri.


Sankcije za 16 Sirijaca zbog HEMIJSKOG NAPADA | SC Radar\nSankcije za 16 Sirijaca zbog HEMIJSKOG NAPADA ■SvetJul 17, 20170 comments Evropska unija je uvela sankcije protiv 16 Sirijaca “zbog njihove uloge u razvoju i upotrebi hemijskog oružja protiv civilnog stanovništva”, saopštio je danas Savet EU.\n“Savet je dodao 16 osoba na listu lica koja su meta restriktivnih mera EU protiv sirijskog režima. EU je dodala ovih 16 osoba zbog njihove uloge u razvoju i upotrebi hemijskog oružja protiv civilnog stanovništva”, navodi se u saopštenju.\nMeđu sankcionisanim osobama je osam vojnih zvaničnika visokog ranga i osam naučnika umešanih u širenje i isporuku hemijskog oružja.\nUkupno 225 državljana Sirije sada ima zabranu putovanja u zemlje EU, uz zamrzavanje imovine u evropskom bloku. Pod sankcijama je još 67 entiteta, navodi se u saopštenju.\nVlasti u Damasku ranije su demantovale da su umešane u napad hemijskim oružjem 4. aprila u provinciji Idlib, kada je, prema navodima opozicionih snaga, poginulo nekoliko desetina ljudi.


Ne budite navijače Arsenala, prelazni rok kao san, biće još bolje! - Sportske.net\nNe budite navijače Arsenala, prelazni rok kao san, biće još bolje!\nKako su se nadali, ovo za sada izgleda sjajno, a biće još bolje, posle najnovijih vesti.\nGotovo, u Severnom Londonu pao potpis težak 80 miliona evra!Mustafi konačno odlazi?TRANSFERI - Pregled dana (29.07.19.)"Italijanski poslovi" Arsenala - Za četiri igrača potrošiće 40 miliona?Preokret na "Emiratima", Lion uzeo trofej! Arsenal brine povreda napadača!\nPred početak prelaznog roka izgledalo je da će Arsenal zbog ne baš velikog budžeta, biti na marginama kada su pojačanja. Ali suma od 50 miliona evra nije bila tačna, u klubu kažu, da to niko nije pominjao, iako je budžet skresan zbog neigranja u Ligi šampiona.\nStigao je Brazilac Martineli bez velike pompe za osam miliona evra, a obezbeđen je i dolazak Sebaljosa na pozajmicu iz Reala. To je Arsenal platio 15 miliona bez otkupa, ali jasno je, cilj je da naprave tim sposoban da se vrati u Ligu šampiona.\nKupili su Salibu iz Sent Etjena, akvizicija za budućnost, mladi štoper ostaje u Francuskoj još sezonu, a danas stiže najveće pojačanje.\nNikolas Pepe je u Londonu, fudbaler Lila će potpisati ugovor sa "Gunerima", 80 miliona evra je njegov transfer, a Arsenal je našao rešenje, plaćaće ga u narednih pet godina. Ono što treba reći je da Kristal Palas nije pristao na istu ponudu za Zahu, hteli su sav novac odjednom.\nNi, ovo nije sve, engleski mediji pišu da je povećana ponuda Seltiku, da će Kieran Tirni, sjajni levi spoljni igrač "Bojsa" porušiti sve škotske rekorde i do kraja nedelje se preseliti na "Emirejts". On je već saopštio odluku klubu, ostaju detalji, tačnije bonus vezan za Ligu šampiona. Seltik traži da tih tri miliona evra ne budu deo bonusa jer Arsenal svakako ne može sigurno da računa na povratak u elitu.\nNa kraju, poznati novinac BBS David Ornštajn je saopštio da će klub prodati ili pozajmiti Mustafija, što je donelo euforiju među "Gunere" koji baš ne vole Nemca.\nAli, mogli bi da dobiju još jednog. Za simbolično obeštećenje bi Juventus verovatno pustio Kediru kako bi sačuvao novac od njegove plate koja je 5 miliona evra neto. Videćemo da li će iskusni vezista ponovo zaigrati sa Mesutom Ozilom, jednim od svojih najboljih prijatelja.


Arsenal u konkurenciji za European Festival Awards! | Ritam Grada - vesti Kragujevac\n- Ritam Grada - Nov 12, 2019\nArsenal Fest, koji će biti održan jubilarni, deseti put od 25. do 27. juna 2020. godine u Kragujevcu, učestvuje u borbi za prestižnu “European Festival Awards 2019” (Evropska festivalska nagrada) u kategoriji “Najboljeg malog festivala”!\nJavno glasanje za sve kategorije, uključujući i onu u kojoj je Arsenal (Najbolji mali festival do 10.000 posetilaca dnevno), već je počelo i traje do 30. novembra, nakon čega će nominacije biti objavljene 10. decembra.\nGlasiti se može preko: https://www.europeanfestivalawards.org/ odnosno https://de.surveymonkey.com/r/TVYCDSV\nKonačno, dodela nagrada biće održana 15. januara 2020. godine u Groningenu u Holandiji na svečanosti koju organizatori najavljuju kao “najbolju do sada”, uz nastupe brojnih novih nada svetske pop i rok muzike.\nGodišnje “European Festival Awards” dodeljuju se glasovima publike i stručnog panela najcenjenijim festivalim i njihovim organizatorima na Starom kontinentu, a nagradu su 2009. ustanovili Festival Awards Ltd, Yourope (Evropsko udruženje festivala) i Eurosonic Noorderslag.\nArsenal je od svog prvog izdanja 2011. godine izrastao u respektabilan i uticajan regionalni muzički festival, koji privlači ne samo posetioce iz Srbije i bivše Jugoslavije, već i ostatka Evrope i sveta, pažljivim odabirom i spojem zanimljivih i uticajnih svetskih i regionalnih imena. Deseti Arsenal se sprema da bude kruna svih njegovih izdanja. Očekuje nas veći bolji, jači, bogatiji i zanimljiviji festival neko ikada do sada. Ulaznice za Arsenal Fest X biće u prodaji od kraja novembra.


Iz sredstava klirinškog duga odobreno 107 projekata\nVlada Republike Srpske usvojila je danas Informaciju o realizaciji projekata iz sredstava klirinškog duga po osnovu zaključenog Sporazuma o regulisanju obaveza bivšeg SSSR-a po obračunima u vezi sa robnim prometom između bivšeg SSSR-a i bivše SFRЈ.\nOd 60 miliona KM koji su pripali Republici Srpskoj iz sredstava klirinškog duga do sada je odobreno 107 projekata, ukupne vrijednosti 59,6 miliona KM. Izvršena plaćanja po odobrenim projektima iznose 54,6 miliona KM, saopšteno je iz Ministarstva finansija Republike Srpske.\nU saopštenju se navodi da je Vlada distribuisala sredstva iz klirinškog duga u najveći broj lokalnih zajednica u cilju poboljšanja saobraćajne, privredne, obrazovne, zdravstvene, komunalne, sportske, kulturne, administrativne infrastrukture, što će neminonovno dovesti do podizanja kvaliteta pružanja javnih usluga u tim zajednicama.\n"Među projektima koji su finansirani iz sredstava klirinškog duga su igradnja sportske dvorane Urije u Prijedoru, završetak izgradnje Sportske dvorane u Gradišci, izgradnja Srpsko-ruskog hrama u Banjaluci, izgradnja Sportske dvorane u Istočnom Novom Sarajevu, sanacija studentskog doma "Nikola Tesla" u Banjaluci, kao i proširenje škole i izgradnja fiskulturne sale OŠ "P.P. Njegoš" Istočna Ilidža, sanacija i rekonstrukcija Banskog dvora u Banjaluci, a sredstva su usmjerena i za organizaciju Evropskog omladinskog olimpijskog festivala", ističe se u saopštenju.\nIz Ministarstva dodaju da su sredstvima klirinškog duga finansirana i dva projekta van teritorije Republike Srpske (Sanacija Eparhije Gornjokarlovačke u Karlovcu i izgradnja spomenika poginulim borcima u Drvaru).\nRepublika Srpska Ministarstvo finansija RS klirinški dug\nKlirinški dug prema BiH bio posljednja obaveza Rusije iz doba SSSR-a\nTema dana: Može li nam pomoći klirinški dug?


Hapšenje na Gradini zbog zboupotrebe službenog položaja - NOVA portal\nHapšenje na Gradini zbog zboupotrebe službenog položaja\nHronika Autor:Marko Radonjić22. mar. 202115:16\nInspektori Odeljenja za borbu protiv korupcije UKP-a, u saradnji sa Upravom granične policije i Posebnim odeljenjem za suzbijanje korupcije Višeg javnog tužilaštva u Nišu uhapsili su E. P. (47) zbog sumnje da je izvršio krivično delo trgovina uticajem i S. V. (53) koji se tereti za zloupotrebu službenog položaja, saopštio je MUP.\nSumnja se da je S. P., zaposlen u Carinskoj ispostavi na Graničnom prelazu Gradina, pod uticajem E.P., koji je jedan od odgovornih lica ove Carinske ispostave na navedenom graničnom prelazu, u martu ove godine izvršio pregled vozila jednog muškarca koji je prevozio rezervne delove za kamione i nakon carinjenja dela sporne robe naveo da je to roba za lične potrebe, uprkos tome što je znao da takva vrsta robe ne može biti carinjena u „skraćenom postupku“.\nNa ovaj način S.P. je pribavio korist vozaču u vidu privilegije za uvoz robe trgovačkog karaktera u Srbiju mimo važećih propisa i pričinio štetu budžetu Republike Srbije u iznosu carine koja nije obračunata i naplaćena za višak robe.\ncarinaGradinahapšenjepolicijaUprava carinaZloupotreba službenog položaja


Državni službenici i lekari prodaju negativne PCR testove za 4.000 din, lažne rezultate verifikuju eUprava i RFZO - Večeras u Dijaspori\nMix najnovijih vesti Državni službenici i lekari prodaju negativne PCR testove za 4.000 din, lažne...\nIz Batuta su nam rekli da je svaki test, pa i lažni test, njihov jer se svi test štampaju na njihovim formularima.\n– Mi ne izdajemo lažne testove, ako neko fotokopira test, to je krivično delo. Svi naši državjani u bilo kom Domu zdravlja bilo gde, dobiće Batutov seftifikat, to su naši formulari. Gde god da je fotokopiran, gde god da je urađen, lažni test, naš je. Na osnovu našeg papira je urađen. Batutov papir je u svim zdravstvenim ustanovama u Srbiji – rekli su iz Batuta za našu redakciju.\nThe post Državni službenici i lekari prodaju negativne PCR testove za 4.000 din, lažne rezultate verifikuju eUprava i RFZO appeared first on Luftika.


Novotni: Posledice Bregzita po ekonomiju se potcenjuju | Kamatica\nPočetna > vest > Novotni: Posledice Bregzita po ekonomiju se potcenjuju\nNovotni: Posledice Bregzita po ekonomiju se potcenjuju\nBEČ, 25.aprila (Tanjug) - Guverner Nacionalne banke Austrije (OeNB) Evald Novotni upozorava da posledice "tvrdog" Bregzita i politička dezorijentacija u SAD trenutno predstavljaju najveće pretnje po privredu Evrope.\tOn je, u intervjuu bečkom dnevniku "Standard", naglasio da se problem Bregzita za sada potcenjuje.\n"Strahujem da bi s tim u vezi moglo doći do brojnih negativnih iznenađenja", istakao je član Saveta Evropske centralne banke.\nNovotni kaže da je povod za uznemirenost i nesigurnost oko budućih mera američke vlade.\n"Jedan od sagovornika u Vašingtonu nam je rekao da Tramp i njegov tim nisu očekivali da će pobediti. To znači da bi najveća ekonomija sveta mogla jedno vreme biti dezorijentisana", naglasio je on.\nVeliku brigu Evropljanima zadaje i ideja da se izvoz u SAD ubuduće sankcionišu kaznenim porezom.\nTo bi se negativno odrazilo na evropsku spoljnu trgovinu, naglasio je Novotni.\nOn je rekao da bi i za Austriju takav porez imao indirektne negativne posledice, na primer za dobavljače nemačke automobilske industrije.\nEvropska centralna banka, kako dodaje, ne učestvuje direktno u pregovorima o Bregzitu, ali učestvuje u određivanju pozicija.\n"Bregzit znači Bregzit. Nije moguće za pojedine oblasti dozvoliti povlastice. To znači da finansijske institucije, koje žele da deluju u EU, moraju imati svoje sedište i nadzor u Uniji", poručuje Novotni.


Helsinški odbor: Masovno trovanje u Vranićima težak incident - Ozonpress :: internet portal\nHelsinški odbor: Masovno trovanje u Vranićima težak incident\nMasovno trovanje izazvano salmonelom u privatnom Domu za stare „Dvoje“ u Vranićima kod Čačka svakako spada u najteže „incidente“ u ustanovama socijalne zaštite, saopštio je Helsinški odbor za ljudska prava.\nEpidemija u domu za stare u Vranićima je proglašena 16. aprila, zaražene su 42 osobe, od kojih je sedam umrlo.\nPrvo pitanje je zbog čega se za trovanje saznaje sa zakašnjenjem i da li je, i ko propustio da preduzme neophodne mere na vreme, koje bi možda i spasile neki od izgubljenih ljudskih života, navodi se u saopštenju.\nIzjava vlasnika Petra Marića da su se korisnici verovatno otrovali uskršnjim jajima koje im je donela rodbina, svakako je, kako je navedeno, loš pokušaj prikrivanja istine i prebacivanja odgovornosti, dodaje se u saopštenju.\n„Pored toga što je nemoguće da su baš svi zaraženi jeli ista jaja, a među njima su i zaposleni, pa i osobe iz domskog okruženja, Marićeva izjava otkriva da je zaraza otkrivena bar dva-tri dana ranije, jer se Uskrs ove godine proslavljao 12. aprila, dok je javnost za slučaj saznala 16. aprila“, piše u saopštenju.\nKako se navodi, olako tretiranje dijareje, mucnine, povišene temperature i drugih simptoma koji su se jasno ispoljili kod svih korisnika Doma, nije samo besprizorno i površno, već se radi o teškom krivičnom delu ugrožavanja zdravlja.\n„Pritom, sasvim je jasno da su te simptome apsolutno morali da primete svi zaposleni kojih inače nema mnogo, kao što je nesumnjivo i da je vlasnik Doma bio upoznat sa situacijom i da je o tome morao da obavesti Zavod za javno zdravlje u Čačku. Da li je to uradio, ili nije, treba da pokaže istraga„, smatra Helsinški odbor.\nU saopštenju Helsinškog odbora navodi se da je, sudeći po izjavama aktera ovog tragičnog događaja i medijskim izveštajima, više nego jasna namera da se slučaj stavi „ad acta“ jer su, kako ispada, svi radili svoj posao „u okviru zakona“, sto znači da odgovornosti nema.\nNa to, kako je navedeno, upućuje i izjava gradonačelnika Čačka Vojislava Ilića, koji je rekao da je „najvažnije da se utvrdi da li su sve nadležne službe intervenisale i reagovale po pravilima“.\nNedodirljivost najviših državnih službenika ne sme biti razlog da se i ovaj slučaj, kao i mnogi drugi pre njega, završi konstatacijom da su „krivi zakoni“, jer su za njihovo donošenje i sprovođenje ipak nadležne konkretne institucije, ustanove i pojedinci, ističe se u saopštenju.\nU saopštenju se naglašava da „elementarno nepoznavanje sistema socijalne zatite i svih njegovih specifičnosti, koje su zaista mnogobrojne i u Srbiji jako komplikovane“, ne može biti opravdanje za ministra rada Aleksandra Vulina.\n„Ako ništa drugo, budući da je na čelo ministarstva došao kao politički kadar, morao je da sasluša pametnije i stručnije od sebe. Tako bi na vreme uvideo da nije normalno da njegovo ministarstvo izdaje licence za rad, a ne kontroliše da li oni koji ih dobiju (bilo da su državne ili privatne ustanove u pitanju) i nakon toga ispunjavaju uslove neophodne za zbrinjavanje ljudi“, dodaje se u saopštenju.\nMinistar Vulin, kako se ističe, iako nadležan za zakone u oblasti socijalne politike, ne može da objasni kako je moguće da njegovo ministarstvo nema informacije o otvaranju raznih privatnih domova za stare, „koji po Srbiji niču kao pečurke posle kiše“.\n„Za razliku od ministra Vulina, njegov kolega (ministar zdravlja) Zlatibor Lončar je makar posetio obolele koji su smeteni u bolnici u Čačku, verovatno svestan da Ministarstvo zdravlja snosi deo krivice za propuste u ovom slučaju. Aleksandar Vulin, međutim, čak i ne vidi svoju moralnu odgovornost i na pamet mu nije palo da ponudi ostavku, što bi bilo očekivano. To je još samo jedan u nizu razloga zbog čega je on jedan od najgorih ministara rada, zapošljavanja i socijalne politike, ikad“, smatraju u Helsinškom odboru.\n„Ako već vlast ne reaguje, za tužilaštvo nema opravdanja. Od otuđenog i odavno dehumanizovanog društva teško je očekivati pritisak i probuđenu savest. Da nije tako, stari i nemoćni ne bi ni bili u ovakvoj situaciji – napušteni i nezaštićeni“, zaključuje se u saopštenju.\nUkrao sedam automobila a na slobodi\nSrle 02/05/2015 u 09:33 Odgovorite\nNaravno da je skandal, neko bi trebao i da odgovara, da se nauče pameti za sva vremena.


Srpski biznismeni ulažu u kupovinu banaka - Bizlife.rs\n10:28 Beograd, 04/04/2017\nSrpski biznismeni počeli su sve više da ulažu u kupovinu banaka u Srbiji i, sudeći prema najavama – planiraju nova preuzimanja, pišu Novosti. Zvanično, u našoj zemlji posluje ukupno 31 banka, ali će se taj broj sigurno smanjivati.\nVeć je obelodanjeno da AIK banka, u vlasništvu kompanije iz “MK grupe”, kupuje 100 odsto akcija Alfa banke u Srbiji. Takođe, Direktna banka (nekadašnja Kredi banka, potom KBM banka Kragujevac) iza koje stoje Andrej Jovanović i Bojan Milovanović, dobila je dozvolu za preuzimanje Findomestik banke.\nDragan Lazarević, predsednik IO Direktne banke, za Novosti ističe da je kupovina Findomestik banke bio logičan sled u njihovom strateškom razvoju.\n„Direktna banka je više orijentisana ka privredi, dok je Findomestik okrenut ka stanovništvu i zajedno čine jednu celinu“, kaže Lazarević.\nIsmail Musabegović, profesor na Beogradskoj bankarskoj akademiji, ocenjuje pozitivnim trend da domaći privrednici i firme kupuju ovdašnje banke.\n„Do sada su samo banke kupovale banke, mislim da se presedan desio prvo sa Kostićem, a potom i sa nekadašnjim vlasnicima kompanije “Marbo”. Uvek je dobro da vlasnik bude domaće fizičko ili pravno lice, jer tada profit ostaje u zemlji. To je prvo i osnovno“, kaže on.\nBlic: Aleksić kupuje Jubmes banku\nZa Jumbes banku zainteresovan je biznismen Miroljub Aleksić, vlasnik Alko grupe, piše današnji Blic.\nU ovoj banci najveći broj akcija ima država 20,1 odsto, zatim Beobanka koja je u stečaju 6,6 odsto, a na trećem mestu je SFRJ sa 5,33 odsto akcija.\nAlfa plam sada ima 4,99 odsto udela, koja je deo Alko grupe.\nPrema informacijama Blica, na Beogradskoj berzi o početka godine se dosta trgovalo akcijama Jubmes banke, čija je cena sa 3.700 dinara u oktobru 2016. porasla na sadašnjih 5.500 dinara.


Yu-build|Građevinarstvo i arhitektura|Graditeljske obuke|Upravljanje projektima|Održivi razvoj - Rampa divljoj gradnji u RS\nKljučna pitanja su šta će biti sa objektima koji nisu prijavljeni i da li će biti produžen rok i ove godine za legalizaciju? Zasada u resornom ministarstvu nemaju odgovor, ali kako su za naš list kazali, bez detaljne analize preuranjeno je govoriti o narednim koracima koji će preduzimati.\n- Zvanično rok za legalizaciju bespravno sagrađenih objekata, propisan Zakonom o uređenju prostora i građenju, istekao je 31. decembra 2016. godine - navode u ministarstvu. - Ministarstvo je tokom prošle godine, nakon stupanja na snagu izmena i dopuna tog zakona, kojim su za legalizaciju propisane velike olakšice za bespravne graditelje, vodilo intenzivnu kampanju, s ciljem da se ovaj proces u potpunosti okonča. Kako je legalizacija bespravnih objekata u nadležnosti jedinica lokalne samouprave, u ovom trenutku Ministarstvo nema konačne podatke o broju podnetih zahteva za legalizaciju.\nOd ukupno 85.000 bespravno izgrađenih objekata čak 20.000 nalazi se na području Banjaluke.\n- Od 8.200 zahteva u 2016. godini oko 5.000 smo primili u decembru, a od tog broja oko 3.000 samo u zadnjoj sedmici decembra kada smo radili i duže da građanima izađemo u susret - pojasnio je Vuk Višekruna, šef Odseka za legalizaciju u Gradskoj upravi Banjaluka. - Sada imamo situaciju da su mnogi zahtevi nepotpuni. Ali neka ne brinu građani bitno je da su predali zahtev, a sada mogu naknadno da donesu potrebna dokumenta.\nZa 100m 100km\nVlada RS je ponudila građanima u protekle tri godine da 100 metara kvadratnih legalizuju za 100 maraka. Najviše novca je trebalo izdvojiti, oko 2.000 maraka za objekte površine do 400 metara kvadratnih.


4. mart 2004. god.\nInfo-bilten ERP KiM 04-03-04\nU prilogu dostavljamo redigovani deo sireg izlaganja Episkopa rasko-prizrenskog Artemija koje je prezentovano prilikom njegove nedavne posete uglednim americkim institucijama, gde je govorio o buducnosti Kosova i Metohije.\nVladika Artemije: Sustinska autonomija Kosova i Metohije kao najoptimalnije resenje\nPre svega bilo bi potrebno da se definisu konkretni mehanizmi efikasne zastite prava srpske zajednice na Kosovu - ne samo individualna prava vec i kolektivna prava Srba, kao drzavotvornog naroda, sto podrazumeva izgradnju institucija srpske samouprave u podrucijma gde zive Srbi i ostale zajednice koje koriste srpski jezik (Bosnjaci, Hrvati, Goranci, jedan deo Roma) i posebno gde se nalaze najvazniji pravoslavni spomenici duhovnosti i kulture. Srpska zajednica ne moze da mirno posmatra kako joj se namice omca oko vrata. To pre svega podrazumeva decentralizaciju Pokrajine, koja ne znaci teritorijalnu podelu, ali efikasno onemogucava albansku secesiju.\nERP KiM Info-sluzba\nGracanica, 4. mart 2004. god.\nDvadeseti vek je obelezen vecim delom sukobom izmedju principa samoopredeljenja nacionalnih zajednica i ocuvanja teritorijalnog integriteta i suverenitata postojecih drzava. Ipak ova dva principa nisu kontradiktorna. Samoopredeljenje ne podrazumeva neophodno i secesiju. Etnicka zajednica ne mora da bude nazavisna u svojoj nacionalnoj drzavi da bi imala kontrolu nad sopstvenom sudbinom, sacuvala svoj etnicki i kulturni identitet i obezbedila ekonomski prosperitet. U protivnom Evropa bi izgledala mnogo drugacije nego sto izgleda sada i otvorio bi se put brojnim oruzanim sukobima u uzaludnom nastojanju da se stvore etnicki ciste nacionalne drzave. Za Evropu koja je na putu integracije ovo bi znacilo pre svega povratak na ranije istorijske periode koji su doveli do ogromnih stradanja u dvadesetom veku.\nImajuci ovo u vidu, u pogledu resavanja konacnog statusa Kosova i Metohije izdvajaju se cetiri glavne moguce opcije:\n1. Nezavisnost Kosova i Metohije (bilo potpuna ili tzv. uslovna nezavisnost)\n2. Ponovno uspostavljanje direktne srpske uprave na Kosovu po ugledu na period pre 1999.\n3. Teritorijalna podela Kosova i Metohije\n4. Sustinska autonomija Kosova i Metohije u okviru Srbije i SCG\nPrve dve opcije gotovo sigurno vode u rat i nastavak stradanja civilnog stanovnistva svih etnickih zajednica. Za medjunarodnu zajednicu to bi bio novi izazov prepun velikih rizika i opasnosti za bezbednost i stabilnost cele jugoistocne Evrope. Medjunarodna zajednica bi se nasla u situaciji:\n• ili da dozvoli stvaranje etnicki ciste (druge) albanske drzave na Balkanu u kojoj nealbanci nece imati dugorocne perspektive za opstanak (Opcija 1)\n• ili da se otvori mogucnost novog oruzanog sukoba sa Srbijom, u kojoj se prema najnovijim izbornim rezultatima najveci broj ljudi snazno protivi secesiji Kosova i Metohije (Opcija 2).\nOba koncepta su anahrona i vode nestabilnosti regiona. Vazno je reci da bi druga opcija bila izvesna posebno u slucaju ukoliko bi kosovski Albanci (samostalno ili uz medjunarodni diktat) proglasili nezavisnost Kosova uprkos volji Srbije i vecine njenih gradjana, tj. protiv Rezolucije 1244 koja podrazumeva dogovorno resenje. Naravno, nametnuta secesija bi otvorila legitimnu mogucnost da Srbija pre ili kasnije povrati deo nasilno oduzete teritorije. Treca opcija dovela bi, pak, do zavrsetka procesa etnickog ciscenja i stvaranja etnicki kompaktnih teritorija, sto bi imalo vrlo negativne posledice na druga krizna podrucja na Balkanu i u Evropi uopste.\nPokusajmo da detaljnije analiziramo sve cetiri opcije:\n1. Nezavisnost Kosova i Metohije\nPrva opcija, odnosno nezavisnost Kosova i Metohije, imala bi dalekosezno destruktivne posledice. Medjunarodna podrska nezavisnosti Kosova ne bi samo znacila kraj nealbanskih zajednica i stvaranje druge albanske drzave na Balkanu, vec bi neizbezno destabilizovala citav region. Etnicke albanske aspiracije u Crnoj Gori, juznoj Srbiji i BJR Makedoniji su dobro poznate i nisu za potcenjivanje. Ne treba da iskljucujemo ni probleme u severnoj Grckoj, koju mnogi Albanci svojataju kao "svoju vekovnu teritoriju". Ako Kosovo jednom postane nezavisno niko nece moci da spreci politicko ujedinjavanje ovih teritorija na iskljucivo albanskoj etnickoj osnovi, sto ce od ovog dela Evrope stvoriti prakticno etnicku najcistiju zemlju. Na taj nacin bi se zavrsio proces koji se sa manjim ili vecim intenzitetom u kontinuitetu nastavlja od 1941. godine, kada je uz pomoc nacisticke soldateske stvorena Velika Albanija. Paradoksalno medjunarodna zajednica bi se danas nasla u istoj ulozi koju su imali tadasnji pokrovitelji Velike Albanije. Nema potrebe da se kaze koliko bi to bilo u suprotnosti sa dosadasnjim zapadnim pokusajima da sprece stvaranje "Velike Srbije" ili "Velike Hrvatske" i ocuvaju krhki "dejtonski mir i stabilnost" u Bosni i Hercegovini.\nDruga strana ovog problema jeste da bi Kosovo, bilo kao samostalna drzava, ili u uniji sa ostalim tzv "etnickim albanskim teritorijama", postalo jos jaci centar organizovanog kriminala i terorizma. Ekonomski nesamostalno i neodrzivo Kosovo ne bi moglo da prati proces evropske integracije i ostalo bi izolovana teritorija na kojoj bi mafija i islamski teroristi nasli pogodno tlo za svoje aktivnosti u Evropi. Nedavna politicka ubistva medju kosovskim Albancima i napadi na KPS pokazuju da kriminalci na Kosovu uzivaju podrsku izvesnih politickih partija kojima je nezavisnost potrebna kako bi prikrili svoje nezakonite aktivnosti iza fasade tzv. "demokratskih institucija". Nije iskljucena ni mogucnost albanskog gradjanskog rata nakon eventualnog proglasenja nezavisnosti u borbi medjusobno suprotstavljenih grupa da ostvare svoj politicki monopol.\nU stvarnosti, po ovom scenariju, kosovske institucije ce ostati marionete u rukama mafije i ekstremista, dok ce ilegalne aktivnosti ostati jedan od glavnih izvora finansiranja Kosova kao sto je to vec sada slucaj. Takva kvazi-drzava koja ce, usput da kazem, u najboljem slucaju biti u konstantno zategnutim odnosima sa svojim susedima (Srbijom i BJR Makedonijom) tesko ce moci da ostvari minimum politicke stabilnosti i spreci infiltraciju islamskih teroristickih grupa koje vec pocinju da uticu na ruralno stanovnistvo koje sada zivi na rubu egzistencije. Najnoviji izvestaj jednog kosovskog albanskog instituta KIPRED potvrdjuje da na Kosovu postoje organizovane vahabi grupe sto izaziva zabrinutost umerenijih muslimanskih verskih vodja.\nOpste je pravilo da tamo gde postoji organizovani kriminal, postoji i plodno tlo za terorizam. Ne smemo da zaboravimo da je bivsa OVK imala veze sa Osamom bin Ladenom i Al Kaidom i da su islamski ekstremisti vec prisutni medju makedonskim i kosovskim Albancima, a o Albaniji da ne govorimo. Uhodane veze kriminala i mafije izmedju Kosova, Crne Gore, Raske oblasti (Sandzaka) i Bosne i Hercegovine koristile bi se za potrebe terorista. Ukratko receno, Kosovo, Zapadna BJR Makedonija i Severna Albanija u vezi sa islamistickim centrima u Bosni ce postati glavna baza za preduzimanje teroristickih napada protiv ciljeva u Zapadnoj Evropi i na medjunarodni vojno-diplomatski personal u regionu. Prema ovom scenariju konacan rezultat bice mnogo gora situacija na terenu nego sto je bila ona protiv koje su NATO snage bez mandata Saveta bezbednosti UN poslale svoje bombardere na Srbiju i Crnu Goru 1999. godine.\nU slucaju proglasenja nezavisnosti Kosova i Metohije srpska politicka scena ce biti ozbiljno destabilizovana jer ce vlast odlucno prigrabiti ekstremne politicke grupe koje ce obilato iskoristiti snazna osecanja srpskog naroda prema Kosovu kao kolevci svoje kulture i duhovnosti. Demokratski i reformski orijentisane partije naci ce se u izuzetno teskoj situaciji i posebno dramaticne posledice mogu se ocekivati u vojsci i policiji koje bi pod pritiskom javnog mnjenja bile prinudjene da ponovo uspostave punu vojnu kontrolu nad Kosovom i Metohijom, i tako zastite suverenitet zemlje i svoje stanovnistvo. To bi po svemu sudeci podrazumevalo vrlo moguci sukob sa KFOR-om, koji bi se nasao izmedju dve vatre.\nPogresno je ocekivati da bi Srbija lako prihvatila secesiju Kosova. Ovo se pokazalo kao zabluda upravo na poslednjim izborima na kojima su najvise poverenja dobile upravo one stranke koje se odlucno protive secesiji juzne Pokrajine. Imajuci u vidu da je SPC odlucno protiv otcepljenja Kosova i Metohije, kao kolevke srpske duhovnosti, kulture i drzavnosti, s pravom se moze reci da nijedna vlada ne bi mogla da politicki prezivi "predaju" Kosova i Metohije. Politicka destabilizacija u Srbiji bi neizbezno dovela do destabilizacije Bosne i Hercegovine, jer bi Bosanski Srbi i Bosanski Hrvati sasvim opravdano zahtevali isto pravo kao i kosovski Albanci. Uzajamni odnosi izmedju Beograda, Zagreba i Sarajeva bi se ponovo zaostrili i da odrzi stabilnost u regionu NATO bi morao da rasporedi dodatne trupe ili cak ponovo intervenise sto bi stvorilo nesagledivo velike probleme.\nTeritorijalna podela Kosova i Metohije je resenje koje bi zapravo znacilo odricanje od jednog dela suverene teritorije Srbije za racun dobijanja jednog manjeg dela Pokrajine, pri cemu se obicno misli na prostor Severnog Kosova, iznad reke Ibra. Nazlost, to je opcija na koju jos racunaju neki drzavno-neogovorni politicari u Srbiji s nadom da bi sa dobijenim delicem Pokrajine amortizovali nezadovoljstvo stanovnistva zbog albanske secesije. Po ovom scenariju ne samo da bi se zauvek onemogucio zivot srpskog stanovnistva u delu pokrajine koji bi pripao Albancima i postao nezavisna drzava, vec bi se Srbija zauvek istorijski odrekla prostora koji predstavlja riznicu istorijskog, kulturnog i duhovnog identiteta srpskog naroda. Posebno bi tragicno bilo to sto bi ovo "resenje" dovelo do neizbeznog tzv. "humanog" preseljavanja stanovnistva i novih patnji civilnog stanovnistva. Istovremeno najveci srpski spomenici kulture i duhovnosti bili bi direktno ugrozeni i zauvek izgubljeni ili albanizovani. Ova opcija ne samo da je anahrona, vec bi posluzila poput nezavisnosti Kosova kao vrlo opasan presedan sa svim gore pomenutim negativnim posledicama.\nNajodrzivije i najprihvatljivije resenje statusa Kosova i Metohije jeste sustinska autonomija pokrajine u okviru Srbije i drzavne zajednice SCG sa posebnim naglaskom na unapredjenju ljudskih prava, ekonomije i drugih standarda, koji su od ogromnog znacaja za integraciju celog regiona u EU strukture. Ovaj scenario ne znaci povratak na stanje pre 1999 (Opcija 2), ali ni nezavisno Kosovo koje bi se formiralo po volji sadasnjih albanskih lidera (Opcija 1). Istovremeno, ovo resenje takodje ne znaci etnicku podelu Kosova i Metohije (Opcija 3), kao sto neki zlonamerni analiticari pokusavaju da predstave.\nU tom smislu je potrebno intenzivirati aktivnosti kako bi se politicki proces na Kosovu i Metohiji sto pre vratio u okvire Rezolucije 1244, koja je osnova za rad Misije UN. Ipak, to ne znaci nastavak sadasnje politike UNMIK-a koja podrazumeva ubrzani prenos svih ovlascenja na lokalne kosovske i vecinski albankse institucije, vec izgradnju zaista multietnickih institucija koje ce istovremeno garantovati suverenitet SCG ali i omoguciti razlicitim kosovskim zajednicama da ostvaruju svoje vitalne interese u skladu sa svim najvisim standardima savremenih evropskih samoupravnih regiona. Ucesce srpskih predstavnika u kosovskim institucijama jedino je moguce pod ovakvim uslovima.\nSamoupravne institucije na srpskom govornom podrucju trebalo bi da imaju posebne odnose sa organima Srbije posebno u domenu obrazovanja, zdravstva i zastite kulturno-istorijskih spomenika. Istovremeno, na albanskom govornom podrucju postojao bi veci stepen samostalnosti institucija koje bi mogle da imaju samo one veze sa organima Srbije i SCG o kojim bi se medjusobno sporazumno dogovorili. Lokalne kosovske institucije na pokrajinskom nivou, koje bi bile multietnicke, i koje bi objedinjavale aktivnosti na obe strane, radile bi prevashodno na razresavanju lokalnih problema od opsteg interesa za sve stanovnike Kosova i Metohije, i ne bi delovale kao para-drzavne strukture, kao sto je to sada slucaj. Naravno, kao autonomna pokrajina Kosovo i Metohija bi mogla da ima svoje predstavnike u institucijama Srbije i drzavne unije. Vece prisustvo manjinskih predstavnika u Skupstini Srbije bi samo pomoglo jacanju multietnicnosti u ovoj zemlji koja uprkos poslednjim ratovima ostaje najmultietnickija drzava na teritoriji bivse Jugoslavije.\nNajvazniji srpski pravoslavni manastiri i kulturno-istorijski spomenici imali bi poseban ekstrateritorijalni status i bili bi pod posebnim nadlestvom Ministarstva kulture Srbije i Zavoda za zastitu spomenika kulture iz Beograda, kao i pod direktnom zastitom relevantnih medjunarodnih organizacija. Takodje, oko spomenika koji se nalaze na posebno ugrozenim lokacijama postojao bi poseban bezbednosni rezim efikasne zastite.\nOvaj asimetricni princip dvostruke autonomije na Kosovu i Metohiji stvorio bi mehanizme za resavanje kompleksnih problema u Pokrajini na nacin koji bi zastitio sustinske interese svih zajednica. Srbi i ostale zajednice koje su govorom i kulturom blize Srbima ne bi se nasle u stranoj i neprijateljskoj zemlji odvojeni od svoje otadzbine i prepustini etnickoj i kulturnoj asimilaciji Albanaca. Istovremeno, kosovski Albanci ne bi bili pod tutorstvom Beograda, niti pod bilo kakvom vrstom represije i mogli bi da u skladu sa eventualnim medjudrzavnim sporazumom SCG i Albanije ostvare neposredne kontakte sa svojim sunarodnicima kao na primer Madjari u Vojvodini (npr dvojno drzavljanstvo). Pokrajina ne bi bila podeljena teritorijalno, niti bi bilo promena u medjunarodnim granicama Srbije i Crne Gore, cemu se protivi vecina balkanskih zemalja. Kosovo i Metohija kao samoupravni region postalo bi spona izmedju Srbije Albanije i BJR Makedonije, a ne pozornica novih sukoba i etnickog nasilja.\nNaravno, sa razvojem ekonomije i postepenim ukljucivanjem zapadnog Balkana u evropske okvire mogla bi se naci i fleksibilnija resenja koja bi omogucila integrisanije institucije u Pokrajini. To bi pre svega zavisilo od napretka na polju postovanja ljudskih prava i bezbednosti kao i iskrene spremnosti za izgradnju multietnickog drustva. Najvaznije je da prava svih gradjana i etnickih zajednica budu adekvatno zasticena jer je to i glavni uslov za integraciju u evropske strukture. Svako drugo resenje koje bi uzelo u obzir interes samo jedne zajednice i nametanje volje relativne vecine na nevecinske zajednice u Pokrajini stvorilo bi potencijal za nove oruzane konflikte u bliskoj i daljoj buducnosti. Jedva je potrebno spomenuti koliko bi jednostrano resenje otezalo integraciju celog regiona u evropske strukture.\nOsim ekonomije, zajednicka saradnja Kosova sa ostalim delom Srbije i institucijama SCG bi se uspostavila u borbi protiv terorizma, organizovanog kriminala i etnickog nasilja. Uz pomoc KFOR-a, policije i istraziteljskih timova iz Evrope i SAD, razmene informacija i zajednickih aktivnosti koje prevazilaze postojece drzavne i pokrajinske granice stvorili bi se uslovi za uspesnu borbu protiv kriminala koji preti da citav region vrati u mracno doba. Balkan sa "mekim i fleksibilnim granicama" stvorice uslove za nove lokalne integracije i uspostavljanje veza i konacno zaustaviti negativan proces politicke i teritorijalne dezintegracije koja je pocela ranih 90tih godina.\nPostojanje prilicno velike muslimanske zajednice u sklopu multietnicke Srbije i Crne Gore bice najbolji garant protiv stvaranja vecinski muslimanske drzave koja lako moze da postane plen terorista. U multireligioznom drustvu u kome se svim religijama garantuje odgovarajuci status umereni muslimanski lideri ce biti u mnogo boljoj poziciji da zastite svoju zajednicu od pogubnih uticaja vahabi islama i terorizma, sto ne bi bilo moguce u slucaju nezavisnog i vecinski muslimanskog Kosova.\nUkoliko se proces institucionalizacije redefinisu na gore pomenutoj osnovi, stvorice se realni uslovi za povratak raseljenog srpskog i ne-srpskog stanovnistva (Goranaca, Roma, Bosnjaka, ali i Albanaca u one delove gde su ziveli pre 1999.), doci ce do popravljanja bezbednosne situacije i resavanja vlasnickih i drugih pravnih pitanja u skladu sa evropskim standardima, sto ne bi bilo moguce ni u jednom od prethodnih scenarija.\nOva opcija, bez obzira koliko je sada neprihvatljiva albanskim nacionalistima i mafiji na Kosovu i Metohiji, sustinski je i dugorocno u najboljem interesu albanske zajednice u celini. Stvaranje jednog takvog odnosa izmedju Kosova i ostalog dela Srbije bilo bi zasnovano i na intenzivnom radu na medjuetnickom pomirenju, sto prevashodno znaci privodjenje pravdi svih koji su pocinili ratne ili poratne zlocine i rasvetljavanje istine o nestalim licima iz svih zajednica. Apsolutno je nerealno ocekivati kompromis kada se s jedne strane citavo srpsko rukovodstvo iz vremena konflikta nalazi u Hagu dok kosovskom albanskom scenom dominiraju bivsi lideri OVK koji su neposredno ili posredno odgovorni za brojne ratne i poratne zlocine. Zato, ovaj scenario podrazumeva pre svega dolazak novih ljudi i stvaranje nove politicke elite, sa sirim vizijama i fleksibilnijim odnosom prema stvarnosti.\nOvo bi takodje bilo i najprihvatljivije resenje za medjunarodnu zajednicu jer ce u pokrajini biti potrebno samo umereno prisustvo NATO snaga, a sa integracijom SCG u NATO bezbednosne strukture ce biti jos vise pojacane. Iako ce vojno prisustvo mirovnih snaga na Kosovu biti znacajno kao garant mira i stabilnosti sadasnji broj vojnika bi mogao da se znacajno smanji zbog toga sto bi ostali kontingenti pri KFOR-u i multietnicka vojska SCG kao deo NATO saveza mogle da preuzmu znacajan deo obaveza, posebno u obezbedjivanju granica i zastiti kulturno istorijskog nasledja, sto je i predvidjeno Rezolucijom 1244.\nKonacno, takvo resenje statusa Kosova i Metohije nece biti negativan presedan drugim etnickim zajednicama sirom Evrope koje bi volele da iskoriste svoje pravo na samoopredeljenje na stetu suvereniteta svojih drzava. Na primeru Kosova i Metohije bi se promovisao cvrst stav da izlaz iz balkanskog corsokaka nije u daljem rasparcavanju Balkana i stvaranju nestabilnih i etnicki cistih banana drzavica, vec u ucvrscenju ekonomski i politickki stabilnih multietnickih i gradjanskih zemalja, koje bi bile u mogucnosti da idu putem evropske integracije.\nUkoliko zelite, mozete se obratiti tekstualnom porukom urednistvu redakcije ERP KIM Info-sluzbe\nVasa e-mail adresa (opciono):\nPrijava na nase mailing liste:\nNase mailing-liste: na engleskom na srpskom


U Pančevu predstavljen spot za pesmu “Vino iz Dolova” -\n5. oktobra 2021.0854\nU Gradskoj upravi u Pančevu predstavljen je video za pesmu „Vino iz Dolova“. Ovaj spot, koji je sniman u Dolovu, od početka septembra nalazi se na Jutjubu. Ovo je bila prilika da se umetnička ekipa koja je radila na realizaciiji pesme i spota uživo predstavi u Pančevu.\nZoran Sve Jovanović, koji je komponovao muziku na tekst, na početku promocije, uživo je izveo pesmu „Vino iz Dolova“ pred prisutnom publikom.\nZoran Sve Jovanović, koji je inače frontmen muzičke grupe „Slobodni strugari“, na kraju promocije se obratio skupu, govorio o planovima za budućnost i izveo tri muzičke numere: pesmu „Prolećni behari“ (https://youtu.be/rW3ftC2VJOs), pesmu „Teodora“ (https://youtu.be/U86q9xIi49o) i za sam kraj, pesmu „Vino iz Dolova“ (https://youtu.be/zLJgHcxk4sE).\nVideo spot za pesmu „Prolećni behari“ je u montaži i takođe je sniman u Dolovu. Ovo troje umetnika, tokom svog predstavljanja, iskazalo je zahvalnost Gradu Pančevu koji je pomogao realizaciju ovog video spota putem Javnog konkursa za su/finansiranje projekata u oblasti kulture za 2021. godinu.\nRelated tags : dragica užarevailija grandeprolećni beharivino iz dolovazoran jovanovićzorica mladenović\n4. maja 2020.0527\nPančevo će rekonstruisati Ulicu Dimitrija Tucovića sredstvima iz pokrajine\n31. januara 2020.01019\n16. novembra 2019.0246\n17. oktobra 2021.0570\n18. oktobra 2021., 02:43


Da biste saznali više, samo kliknite na Kontaktirajte nas, a naš tim stručnjaka će vas rado voditi kroz ceo proces - od odabira najboljeg rešenja do primene najnovije tehnologije koju Konica Minolta i MOBOTIKS mogu da ponude.\nTransport i mobilnost\nPočetna Solutions IT Usluge Transportna Mobilnost\nBezbednost u pokretu – zašto nadzor pomoću kamera funkcioniše u mrežama javnog prevoza\nDa li se osećate bezbedno dok putujete javnim prevozom ili radite u njemu kasno noću? Svakako bi trebalo – zbog toga inteligentni sistemi za video nadzor, kao što su oni kompanije MOBOTIX, predstavljaju tako pametan dodatak modernim mrežama prevoza, uz podsticanje veće mobilnosti i pružanja osećaja bezbrižnosti putnicima i zaposlenima.\nNaravno, uvek je postojala potreba za zaštitom putnika u sistemu javnog prevoza u gradovima – u samim vozilima i u područjima stanica.\nMeđutim, u poslednjoj dekadi, kako incidenti terorizma, kriminala, krađe i vandalizma postaju češći, a vladina regulativa rigoroznija kao odgovor na to, evoluirali su izazovi sa kojima se suočavaju oni koji upravljaju takvim sistemima, uz ogroman porast potražnje za bezbednosnim sistemima.\nPrednosti instalacije nadzora pomoću kamera u sistemima javnog prevoza su ogromne. Održavaju bezbednost putnika i zaposlenih, uz glatko funkcionisanje mreža non-stop. Bežični sistemi za nadzor čine da se građani osećaju bezbednije, podstiču mobilnost i sprečavaju vandalizam i kriminal. Putnicima takođe pružaju viši stepen bezbednosti pri korišćenju sistema, naročito po mraku.\nSistemi kamera za nadzor mogu diskretno da se pozicioniraju, a robusni su i pouzdani. Pogodni su za korišćenje u zatvorenom i na otvorenom, u svim vrstama vozila, platformi, čekaonica ili javnim prostora, pri svim brzinama i vremenskim uslovima.\nMOBOTIX kamere se proizvode u Nemačkoj i pružaju garantovani kvalitet i tehničku pouzdanost, kao i maksimalno pokrivanje sa minimalnim brojem kamera zahvaljujući korišćenju hemisferne tehnologije. Zbog svega navedenog zahtevaju manje održavanja i pružaju brži povraćaj investicije.\nSaznajte više o Mobotix-u\nMOBOTIX kamere mogu da se koriste na mnogo različitih načina u modernoj organizaciji, a poznate su po izvanrednoj pouzdanosti. Kamere pružaju vrhunsku energetsku efikasnost i neverovatnu preciznost: samo jedna kamera može diskretno da pokriva ogromnu oblast, bez mrtvih uglova.\nSistem za upravljanje videom (VMS) – sve iz jednog izvora\nVMS je omogućen intuitivnim i fleksibilnim MOBOTIX softverskim rešenjem za upravljanje videom, analiziranjem videa i kontrolom uređaja. Nema potrebe za serverom za upravljanje, pošto su sve inteligentne funkcije ugrađene (VMS/ugrađena video analitika)\nPružamo podršku u svim fazama procesa, pa garantujemo da ćete dobiti sveobuhvatan koncept bezbednosnih rešenja prilagođen vašoj organizaciji. Započinjemo detaljnim konsultacijama – što uključuje pregled i analizu lokacije – pa se posvećujemo specifičnim potrebama vaše kompanije, uz optimizaciju i unapređivanje kompletne video infrastrukture. Odgovarajući pristupupravljanju projektom uključuje profesionalnu instalaciju, praćenu uslugama daljinskog monitoringa radi kontrole IT infrastrukture i mrežnog statusa, kao i održavanje radi garantovanja nesmetanog rada sistema za video bezbednost.\nAko smatrate da vaša kompanija ili organizacija može da ima koristi od rešenja za video nadzor, kliknite ovde za dodatne detalje:\nPouzdana video rešenja prilagođena za transport\nRobusnost fotoaparata, hemisferička tehnologija i decentralizovano upravljanje slikama i događajima čine MOBOTIKS logičnim izborom za bezbednost mobilnih uređaja.


Separatizam opstaje samo u našem rečniku | Autonomija\nIako se naši politički akteri redovno pozivaju na zapadnoevropska iskustva kad je reč o procesu regionalizacije, u praksi se svaki nagoveštaj formiranja srednjeg nivoa vlasti poslovično etiketira kao uvod u separatizam.\nTakvih etiketa, koje se inače najčešće vezuju uz vojvođanske zahteve, nije bio lišen ni zakon o regionalnom razvoju, koji je nakon jednogodišnje javne rasprave Vlada konačno uputila u skupštinsku proceduru, iako se ovaj propis suštinski ne bavi regionalizacijom, već uvodi sedam statističkih regiona zarad lakšeg pristupa fondovima EU.\nNaime, položaj autonomija u evropskim državama regulisan je statutom ili zakonom, koji moraju biti u skladu sa ustavom države u čijem su sastavu. Jedino u Švajcarskoj, jednoj od najstarijih konfederacija u Evropi, kantoni svoje obaveze i prava regulišu ustavom, koji garantuje konfederacija. Ova garancija se daje ako u ustavima kantona nema ništa što je suprotno odredbama saveznog ustava.\nUstav Španije predviđa dve vrste autonomiju: autonomija za “istorijske nacije” – Kataloniju, Baskiju i Galiciju, i niži stepen autonomije za ostale regione. Da bi i drugi regioni mogli da ostvare viši stepen autonomije moraju prethodno da prođu dosta složenu proceduru. Autonomije svoja prava i obaveze regulišu statutom. Baskija ima svoj parlament, zastavu, grb, propisuje jezik za službenu upotrebu. U statutu su navedene sve nadležnosti samouprave, unutrašnje izborno zakonodavstvo, lokalna vlada, javna dobra i imovina u svojini autonomne zajednice: šume, šumska i poljoprivredna dobra, vode, zatim socijalno blagostanje, obrazovanje, kultura, zdravstvo, trgovina, prevoz, turizam, sport i drugo. Autonomija ima svoj parlament i svoju vladu. Nadležna je i za organizovanje sudova u Baskiji. Na vrhu sudstva nalazi se Viši sud Baskije, koji ima nadležnost za celu teritoriju autonomne zajednice i predstavlja sud poslednje instance u redovnom sudskom procesu. Za finansiranje svojih nadležnosti Baskija ima sopstveni generalni trezor, dok se odnosi između nje i države Španije u oblasti poreza regulišu tradicionalnim sistemom ekonomskih sporazuma i konvencija.\nItalija je podeljena na regione, pokrajine i komune, u koje su uključeni gradovi, urbane i ruralne oblasti. Regioni su konstituisani kao autonomne teritorijalne zajednice sa sopstvenim nadležnostima i funkcijama usklađenim sa principima Ustava. Posebni oblici i uslovi autonomije, u skladu sa specijalnim statusima prihvaćenim od Ustavnog prava, dodeljeni su Siciliji, Sardiniji, Trentinu – Alto Adiđe, Friuli – Venecija Đulija i Vale d’ Aosta. Regioni imaju pravo da donose zakone o organizaciji regionalnih kancelarija i administrativnih tela, gradskoj granici, urbanoj i ruralnoj policiji, urbanizmu, obrazovanju, kulturi, turizmu, saobraćaju, lovu, poljoprivredi i drugom. Regioni imaju finansijsku autonomiju, propisanu zakonom Republike Italije. Regionima su takođe propisani porezi i kvote poreza Ministarstva finansija, na osnovu njihovih normalnih funkcija.\nAutonomne provincije Trento i Južni Tirol, po italijanskom Ustavu, uživaju tri vrste kompetencija: primarne, odnosno zakonodavne, sekundarne, koje dele sa centralnom vladom, i tercijarne, koje omogućavaju provinciji da daje dopune ili utiče na konkretne oblike zakona koje donosi italijanski parlament. Južni Tirol raspolaže primarnim kompetencijama za većinu pitanja iz ekonomske, političke i kulturne sfere, dok se sekundarne kompetencije odnose na trgovinu, zanatstvo, urbani razvoj, zdravstvo, osnovno i srednje obrazovanje. O odbrani, poštanskim i telegrafskim uslugama, pravnom i poreskom sistemu i spoljnoj politici Južni Tirol ima tercijarne kompetencije, to jest može samo da dopuni ili konkretizuje sprovođenje zakona koje donosi državni parlament. Južni Tirol ima pravo da zadrži 90 odsto poreza sa svoje teritorije. Drugi njen izvor prihoda su dotacije iz državnog budžeta, koje su tri puta veće nego za ostale provincije. Svoje obaveze i nadležnosti Južni Tirol je odredio Statutom o autonomnom statusu, u kojem su razrađena prava i nadležnosti u svim delovima provincije.


Nastavak policijske akcije „Cunami“, 68 uhapšenih – NovostiDana.rs\nStefanović: Nećemo dozvoliti da Srbija bude zemlja u kojoj se lako i lagano trguje narkoticima\nStefanović: O rezultatima akcije\nStefanović: Akcija policije „Cunami“\nStefanović: Očekujemo reakciju i hrvatske policije i tužilaštva\nMinistar unutrašnjih poslova Srbije Nebojša Stefanović je izjavio danas da je policija sprovela veliku akciju protiv organizovanog kriminala pod nazivom „Cunami“ u kojoj je za 66 lica određeno policijsko zadržavanje, dok se za 12 osoba traga, a zaplenjeno je 5,7 kilograma raznih opojnih droga.\nBEOGRAD – Ministar unutrašnjih poslova Srbije Nebojša Stefanović je izjavio danas da je policija sprovela veliku akciju protiv organizovanog kriminala pod nazivom „Cunami“ u kojoj je za 66 lica određeno policijsko zadržavanje, dok se za 12 osoba traga, a zaplenjeno je 5,7 kilograma raznih opojnih droga.\n„Od toga 2,5 kilograma heroina, 2,5 kilograma marihuane, 700 grama amfetamina, 1.208 stabljika marihuane, 50 komada različitih narkotika u različitim oblicima i dva laboratorije za proizvodnju narkotika“, kazao je Stefanović.\nOn je rekao da su „u jednom stanu u Beogradu pripadnici Policijske uprave za grad Beograd pronašli su i četiri migranta koji su tamo bili u svrhu trgovine ljudima“.\n„Prilikom pretresa stanova i drugih prostorija policijski službenici su pronašli šest pištolja, jedan revolver, jednu automatsku pušku, kao i veću količinu municije različitog kalibra. Prilikom pretresa stanova i drugih prostorija pronađena je i veća suma novca“, naveo je Stefanović.\nOn je „posebno istakao neke od ovih zaplena i hapšenja članova organizovanih kriminalnih grupa kao što je hapšenje četiri državljanina Bugarske, pripadnika organizovane međunarodne kriminalne grupe, koja se u dužem vremenskom periodu bavi krijumčarenjem narkotika prema Republici Srbiji, za tržište Republike Srbije i kasnije za tržište zapadne Evrope“.\n„Tom prilikom, prilikom pretresa njihovih vozila pronašli smo dva paketa sa heroinom ukupne mase od 2.200 grama. Ukupna vrednost ove zaplenjene droge na uličnom tržištu procenjuje se na preko 150.000 evra“, rekao je Stefanović.\nOn je dodao da su „u gradu Beogradu policijski službenici Policijske uprave za grad Beograd uspeli da uhapse počinioca krivičnog dela silovanje LJ. M. 1957. godište iz Niša koji je inače poznat kao izvršilac više krivičnih dela krađe, teške krađe, ugrožavanja sigurnosti, ugrožavanja opasnim oruđem i slično“.\n„Krivično delo je izvršio 11. septembra 2016. godine u 00,50 časova u naselju Pinosava u napuštenoj kući nad oštećenom P. J. koju je nakon izlaska iz autobusa dok se kretala ka svojoj kući napao sa leđa, odveo u napuštenu kuću i pod pretnjom nožem izvršio obljubu“, naveo je Stefanović.\nOn je kazao da je „takođe u Novom Sadu u saradnji sa Policijskom upravom iz Prokuplja i Službom za suzbijanje kriminaliteta u Rumenci uhapšen slovenački državljanin P. I. iz Kranja zbog pretnji ubistvom policajcu, pripadniku MUP-a Republike Srbije“.\n„Zajedničkim radom policijskih službenika Službe za prevenciju narkomanije i krijumačarenja narkotika u Somboru pronađene su dve laboratorije za uzgoj marihuane u veštačkim uslovima u Apatinu i Čantaviru i zaplenjeno je tom prilikom 696 stabljika marihuane“, rekao je Stefanović.\nOn je kazao da je „takođe lišen slobode M. T 1961. godište iz Stojnika, pri čemu je pronađeno oko 50 stabljika marihuane u njegovom posedu“.\n„Takođe u Somboru je uhapšena tročlana kriminalna grupa koja na području Sombora organizovano prodaje opojne droge, amfetaminsulfat i marihuanu, uz potvrdu naravno oduzeto 2,5 kilograma opojne droge marihuane i jedna automatska puška. Takođe i dva lica iz Apatina kod kojih je pronađeno 100 grama opojne droge spid“, naveo je Stefanović.\nOn je kazao da je „takođe u Kruševcu tokom realizacije policijske akcije uhapšen i zadržan saobraćajni policajac S. N. zbog izvršenih krivičnih dela prevare i falsifikovanja isprave“.\nStefanović je osudio napad na mlade srpske vaterpoliste u Zagrebu za koji je rekao da je skandalozan i etnički motivisan i zatražio brzu reakciju nadležnih organa Hrvatske.\n„Bilo je jasno da je to bio etnički motivisan napad“, rekao je Stefanović na konferenciji za novinare i dodao da je to apsolutno skandalozna stvar i za svaku osudu.\n„Da vidimo kako će se ponašati Hrvatska kao članica EU i da li će osuditi ovakvu vrstu napada na dečake od 14 i 15 godina koji su krivi samo zato što je bilo jasno da su iz Srbije“, rekao je Stefanović.\n„Niko ne može da me ubedi da je ovo u duhu evropskeih vrednosti, niko se nije okrenuo, niti im je pružio bilo kakvu vrstu pomoći“, rekao je Stefanović.\nKadetsku selekciju VK Partizan, koja je učestvovala na međunarodnom turniru napala je u subotu uoči finala grupa huligana, i zadobili su povrede posle udaraca palicama i šipkama.


Konkurs za dodelu nagrade Zadužbine Đoke Vlajkovića - oradio.rs\nRaspisan je Konkurs za dodelu šest nagrada Zadužbine Đoke Vlajkovića za najbolje naučne radove mladih naučnih radnika Univerziteta u Beogradu.\nKonkursom se iz sredstava Zadužbine Đoke Vlajkovića dodeljuju nagrade u iznosu od po 150 hiljada dinara. U slučaju prijave većeg broja radova koji zadovoljavaju propisani kriterijum, a u skladu sa raspoloživim sredstvima, možebiti dodeljen i veći broj nagrada. Nagrade se dodeljuju mladim naučnicima iz svake od grupacija društvenohumanističkih, medicinskih, prirodno-matematičkih i tehničko-tehnoloških nauka.\nU slučaju da radovi u nekoj od grupacija ne zadovoljavaju uslove Konkursa, nagrade se prenose drugim grupacijama, i to shodno stepenu konkurentnosti.\nNa Konkurs se mogu prijaviti kandidati koji su zaposleni na Univerzitetu u Beogradu, a koji su do 31. decembra 2021. godine imali do 40 godina.\nNa Konkurs se može prijaviti jedan naučni rad koji prethodno nije upućivan na konkurse Zadužbine Đoke Vlajkovića. Takođe, naučni rad treba da bude evidentiran DOI brojem izdavača sa SCI ili SSCI lista u periodu od 1. januara 2020. godine do 31. decembra 2021. godine, na kome je kandidat odgovorni autor sa afilijacijom Univerziteta u Beogradu.\nObrazac prijave možete preuzeti ovde, a osim njega potrebno je dostaviti potvrdu o radnom odnosu na Univerzitetu u Beogradu, fotokopiju lične karte, naučni rad i sva mišljenja svih recenzenata tokom čitavog procesa recenzije. Kompletnu dokumentaciju potrebno je dostaviti u elektronskoj i štampanoj formi najkasnije do 28. Januara.\nDokumentacija u štampanoj formi podnosi se na adresu: Univerzitet u Beogradu, Studentski trg br. 1 sa naznakom - Konkurs za nagradu Zadužbine Đoke Vlajkovića. Dokumentacija u elektronskoj formi dostavlja se kao jedan dokument u PDF formatu na adresu: popovm1@rect.bg.ac.rs.\nDodatne informacije zainteresovani kandidati mogu dobiti u Sektoru za investicije i upravljanje imovinom Univerziteta i univerzitetskih zadužbina i fondacija.\nNagradni konkurs za umetnike "Mladi u doba korone"\nKlub za osnaživanje mladih 018 (KOM 018) raspisao je nagradni konkurs "Mladi u doba korone" namenjen grafičkim i foto radovima.…\nMikser te poziva na regionalni konkurs za mlade dizajnere\nOrganizacija Mikser najavila je novo izdanje regionalnog konkursa Young Balkan Designers 2022 i poziva mlade dizajnere iz regiona i druge…\nKonkurs WWF-a: Na mladima klima ostaje\nWWF poziva mlade iz Srbije da se prijave na konkurs pod nazivom "Na mladima klima ostaje". U trenutku kada se mladi…\nFestival Prepad otvara konkurs za mlade umetnike i umetnice\nOrganizacioni tim Prepad festivala otvario je konkurs za mlade umetnike od 14 do 19 godina u potrazi za ljudima koji…


NAPADNUT VERBIĆEV POMOĆNIK Dvojica ljudi u kapuljačama štanglama pretukli Milovana Šuvakova\nPomoćnik ministra prosvete Milovan Šuvakov povređen je kada su ga jutros dvojica ljudi u kapuljačama pretkla štanglama po glavi, dok je išao na posao, potvrdio je u parlamentu ministar pravde Nikola Selaković. On se, kako je rekao ministar prosvete Srđan Verbić, trenutno nalazi u Urgentnom centru sa povredama glave. On je zadržan na lečenju u Urgentnom centru.\nVerbić je na sednici Saveta za visoko obrazovanje rekao da je Šuvakov u Urgentnom centru, da je priključen na infuziju, da je svestan i da "čak pokušava da bude duhovit na svoj račun".\n- Osobe sa kapuljačama i štanglama prebile su čoveka koji se sada nalazi u Urgentnom centru, svestan je, ali danas sigurno neće biti pušten kući - rekao je Verbić na sednici Nacionalnog saveta za visoko obrazovanje.\nOn je dodao da napad na Šuvakova neće zaustaviti reformu visokog obrazovanja. Podsećanja radi, Šuvakov se u više navrata javno usprotivio povećanju cene školarina na fakultetima i izborio se za zakonske izmene prema kojima su fakulteti obavezni da transparentno, na sajtu, navedu kako se fomira cena školarina i kako se taj novac troši.\nNajavljeno je i uvođenje velike mature koje bi najverovatnije dovelo do ukidanja prijemnih ispita, što se fakultetima nikako nije svidelo, jer bi na taj način izgubili značajan deo prihoda koji imaju od polaganja prijemnih.\nMinistar je dodao da je Šuvakov čovek koji sutra treba da dobije godišnju nagradu u Institutu za fiziku, kao i da je prošlogodišnji dobitnik nagrade Grada Beograda.\n- Ne treba da pominjem koliko moćnika ima u obrazovanju i tajkuna koji žele da ostvare svoje ciljeve. Mogu da obećam u ime Ministarstva da nas to neće zaustaviti i ako je akreditacija (ustanova za visokoškolsko obrazovanje) bila oštra treba da bude još oštrija - naveo je on.\nUpitan da li zna kome se Šuvakov zamerio, Verbić je odgovorio da ne zna.\nPredsednik Saveta za visoko obrazovanje Dejan Popović rekao da je Savet zabrinut zbog napada na pomoćnika i da očekuje da će počinioci biti otkriveni.\n- Došao je trenutak da akademska javnost stane iza pomoćnika ministra - rekao je Popović.\nMinistar Selaković je u parlamentu naveo da je napadu prethodilo zalaganje Šuvakova da se provedu neophodne reforme u obrazovanju.\nSelaković je obećao da će država dati maksimum da otkrije počinioce.\nSelaković: Moramo biti spremni na obe odluke - i na upotrebu vojske u civilne svrhe i na vanredno stanje\nZBOG LITIJE U DANILOVGRADU Sveštenik zadržan u policiji\nPomoćnik direktora Kancelarije za KiM vraćen sa Jarinja\nA SAD ADIO Ove skupštinske "legende" su poslanici i po više od 15 godina, neki su poznati po skandalima, drugi po čuvenju, A SAD SVI PAKUJU KOFERE\nParlamentarni izbori su završeni, glasovi se zbrajaju, i već je poznato ko bi mogao da u naredne četiri godine zauzme skupštinske klupe.


Knežević: Ne interesuje me sporazum o izručenju jer sam žrtva progona – Borba\nOdbjegli biznismen Duško Knežević ne strahuje da će potpisivanje Ugovora o isporučivanju državljana između Crne Gore i Velike Britanije ugroziti njegov status u toj zemlji.\nPodsjećamo, glavna novina ovog Ugovora jeste da Crna Gora i Velika Britanija izražavaju spremnost da jedna drugoj izruče i sopstvene državljane, ukoliko ih druga država potražuje za teška krivična djela za koja je zaprijećena kazna od pet ili više godina zatvora. U ugovoru se konstatuje se da su strane potpisnice „svjesne garancija prava na pravično suđenje optuženom u okviru svojih pravnih sistema, uključujući i pravo na suđenje pred nepristrasnim sudom uspostavljenim zakonom”.\nPročitajte i ovo: Crna Gora i Ujedinjeno Kraljevstvo produbljuju saradnju: Moguće izručenje državljana koji se potražuju za teška krivična djela\n“Rječ je o sporazumu koji se odnosi i na šverc cigareta na Balkanu. Smisao tog sporazuma je u značajnoj mjeri tretiranje i isporučivanje crnogorskih državljana Velikoj Britaniji. Što se mene tiče, ne vidim nikakav problem jer ja kao britanski državljanin uživam sva prava koja mi garantuju britanski zakoni, pogotovo zato što je jasno da sam ja žrtva progona političko-kriminalne hobotnice koja je na vlasti i koja je fabrikuje optužbe protiv mene i Atlas Grupe da bi se domogli vrijedne imovine i profitabilnih poslova Atlas Grupe”, rekao je Knežević za FOS.\nNa pitanje da li će i dalje ostati u Londonu, istakao je da tamo djeluje slobodnom, te da je u komunikaciji sa svim državnim institucijama Britanije.\n“Tu mi je i porodica jer sam i ranije boravio najviše na Kipru i u Londonu. U Crnu Goru sam povremeno dolazio zbog posla”.\nSnimak o Đukanoviću najavio za 16. mart\nGovoreći o protestima u Crnoj Gori, Knežević naglašava da ih podržava, ali ne i finansira!\n“Finansiram jedino borbu i prava oštećenih i pokradenih deponenata i štediša Atlas banke i IBM banke i studenata Univerziteta Mediteran. Što se tiče snimaka, rekao sam već da ću ih objaviti kada bude potrebno. To zavisi od situacije i procjene mojih saradnika. Najavio sam da ću ih neke od njih koji se odnose na Đukanovića objaviti 16. marta kako bih doprinio još većem broju prisutnih na mitingu. Nastaviću sa iznošenjem novih činjenica i dokaza protiv Đukanovića i korumpiranog režima. Svakako nam je zajednički cilj da Đukanović bude potpuno raskrinkan”, zaključuje Knežević.\nUdes na Pelevom brijegu: Poginuo muškarac


DDOR Novi Sad: Prva osiguravajuća kuća sa ISO standardom za postupanje po prigovorima\nNaslovna » Vesti » DDOR Novi Sad: Prva osiguravajuća kuća sa ISO standardom za postupanje po prigovorima\nSRBIJA • DDOR Novi Sad je prva osiguravajuća kuća u Srbiji koja je dobila certifikat standarda ISO za postupanje po prigovorima potrošača, kao i žig „Zaštićeni potrošač“. Reč je o standardu ISO 10002:2007, čiji je cilj utvrđivanje i sprovođenje efikasnog načina rešavanja prigovora korisnika usluga osiguranja, rečeno je na današnjoj konferenciji za novinare.\nRepublička unija potrošača je uručila žig „Zaštićeni potrošač“ kompaniji DDOR Novi Sad, kojim jamči klijentima da pruža najvišu razinu kvalitete usluga na tržištu i time štiti njihova prava. Generalni direktor kompanije DDOR Novi Sad, koja posluje u okviru italijanske UnipolSai grupe, Ðorđo Markeđani (Giorgio Marchegiani) je rekao da je dobijanje ISO standarda i žiga veoma važno za DDOR, koji tako ulazi u novu fazu odnosa prema korisnicima. – Želimo, takođe, da doprinesemo razvoju osiguranja u Srbiji – rekao je Markeđani dodajući da DDOR ima udeo od 12% tržišta osiguranja u Srbiji. Predsednik UO Republičke unije potrošača Denis Perinčić je rekao da je DDOR Novi Sad otišlo „dva koraka dalje“ u odnosu na druge osiguravajuće kompanije i opšti Zakon o zaštiti potrošača, jer sada imaju transparentniji i merljiviji odnos prema korisnicima. On je kazao da DDOR sada ima jedinstvenu proceduru i rok od osam dana za postupanje po prigovoru, a ne 15 dana kao što je uobičajeno, odnosno po zakonu. Žig „Zaštićeni potrošač“ predstavlja zakonom zaštićeni znak poverenja namenjen potrošačima kao garant da je određeno preduzeće dostiglo najviši nivo kvaliteta usluga koje nudi.


You are here: Home1 / News2 / Afrička kuga svinja3 / Afrička kuga svinja- dve godine u Srbiji...\nAfrička kuga svinja (AKS) je virusna zarazna bolest domaćih i divljih svinja. Ovim virusom ljudi ne mogu da se zaraze, ali je veoma opasna za domaće i divlje svinje, jer nema lečenja ni vakcine. Poslednjih godina povećao se broj zemalja ili teritorija koje pogađa AKS i stoga ne treba potcenjivati obim nacionalnih i regionalnih izazova u vezi sa kontrolom ove bolesti.\nPre nego što se AKS prvi put pojavila u Srbiji, ova bolest je bila prisutna u okolnim zemljama kao što su Rumunija, Mađarska, Bugarska, u nekim slučajevima i na samo nekoliko desetina kilometara od naše državne granice. Sa stanovišta širenja ove bolesti jako je važna populacija divljih svinja, pogotovo ona grupa koja naseljava baš pogranična područja. Jedna od mera koja se često primenjuje u borbi sa AKS je povećan lovni pritisak na populaciju divljih svinja. Na osnovu dosadadašnjeg iskustva više zemalja u kojima se ova bolest javlja, pokazalo se da je ova mera kontra-produktivna u neograđenim lovištima, jer se divlje svinje razbeže na okolne teritorije i na taj način doprinose širenju bolesti. Ukoliko se radi o pograničnim područjima, na ovaj način AKS se može proširiti na susedne zemlje. Neki naši susedi u sklopu mera za kontrolu AKS koriste i mere pojačanog odstrela divljih svinja.\nMalo je verovatno da se bolest javlja u više susednih zemalja nadomak naše granice, a da se ne pojavi i u našoj zemlji. Bilo je samo pitanje vremena kada će se ona javiti u Srbiji. Afrička kuga svinja je prvi put registrovana u Srbiji u julu 2019.godine, ali ne gde je očekivana, na pograničnim područjima, već na teritoriji opštine Mladenovac, u selima Velika Krsna, Rabrovac i opštini Smederevska Palanka u mestu Kusadak, gde je izvršena preventivna depopulacija domaćih svinja u kontaktnim gazdinstvima, gde je izvršena temeljna dezinfekcija.\nU gazdinstvima gde je izvršena preventivna depopulacija istovremeno je izvršena i procena štete od strane komisije po trenutnim tržišnim cenama, a novac za nadoknadu štete vlasnici su dobili u rekordnom roku. Primena mera preventivne depopulacije svinja, kao izuzetno nepopularna mera kontrole, ukoliko nije dobro pripremljena i transparentna, ima izuzetno negativan uticaj na pogođene društvene zajednice. Ovo je bio slučaj i sa prvim slučajevima AKS u Srbiji, gde su građani pogođenih mesta pružili otpor sprovođenju naloženih mera i vodili snažnu kampanju protiv naloženih mera, direktnim suprotstavljanjem, kao i putem medija i društvenih mreža.\nIste godine zabeleženi su novi slučajevi pojave afričke kuge svinja u mestu Srpski Itebej, opštini Žitište, na samoj rumunskoj granici, gde su primenjeni isti principi borbe protiv AKS, tj. eutanazija svinja u zaraženom dvorištu, temeljna dezinfekcija i nadoknada štete po važećim tržišnim cenama.\nNakon toga, krajem 2019. i početkom 2020. pojavljuju se novi slučajevi ove bolesti, ovog puta u opštiti Kladovo i opštini Mladenovac gde je prijavljena pojava afričke kuge samo kod divljih svinja, ali se zbog sprečavanja širenja ove bolesti primenila preventivna depopulacija domaćih svinja u određenim mestima oštine Kladovo i Mladenovac. Svim vlasnicima domaćih svinja je takođe nadoknađena šteta, izuzentno fer procenom i brzom uplatom novčanih sredstava.\nS tim u vezi, iz nezvaničnih izvora saznalo se da su pojedini vlasnici svoje svinje prebacivali kod prijatelja, rodbine u susedna sela, koja nisu bila zahvaćena naloženim merama, a kada su bili svedoci da su vlasnici u čijim gazdinstvima su sprovedene naložene mere zaista dobili vrlo primamnjivu svotu novca kao kompenzaciju za pretrpljenu štetu, sami su prijavljivali svoje svinje koje su se iznenada pojavile na njihovim imanjima.\nTakođe, u situacijama kada se naložene mere preventivne depopulacije u nekom području ne sprovedu momentalno angažovanjem svih raspoloživih kapaciteta, vlasnici neretko pre sprovođenja mera preventivne depopulacije izvrše klanje svinja. Kako je ranije napomenuto, od AKS ljudi ne oboljevaju, tako da upotreba mesa koje sadrži ovaj virus neće izazvati oboljenje ljudi, ali je sa stanovišta širenja ove bolesti neprihvatljivo, jer meso i mesne prerađevine mogu biti značaj faktor širenja virusa na druga područja.\nTreba istaći da temperatura zamrzivača pogoduje očuvanju većine virusa, pa i AKS virusa, a u sušenim i dimljenim prerađevinama virus može da se održi više godina. Iz ovog razloga je izuzetno važno zabraniti i upotrebu pomija u ishrani svinja, jer delovi svinjskog mesa i prerađevina od svinjskog mesa mogu dospeti u lanac ishrane svinja i izazvati izbijanje ove bolesti. Iako virus AKS nije opasan za ljude, upotreba mesa i mesnih prerađevina koje potiču od bolesnih životinja koje imaju povišenu telesnu temperaturu i imaju druge kliničke simtome je neprihvatljiva za ishranu ljudi sa stanovišta bezbednosti hrane.\nU toku 2020. godine, virus AKS je kasnije ponovo registrovan u populaciji divljih svinja na jugu Srbije-u opštinama Leskovac, Dimitrvograd, Svrljig. Bolest se krajem 2020. godine javila i kod domaćih svinja u opštini Aleksinac u selu Mozgovo, samom Aleksincu, gde se pojavljuje ponovo i početkom ove godine, kao i u lovištu ”Hrastovača”, u populaciji divljih svinja nadomak sela Kostolac u oštini u Braničevskom okrugu. Afrička kuga ne jenjava ni tokom 2021.godine- prema podacima LU „Ponišavlje“ u Pirotu.\nKada su u pitanju domaće svinje, u martu 2021. zabeležen je novi slučaj ove godine, u opštini Trstenik, gde je Uprava za veterinu rešenjem proglasila zaraženim područje naseljenog mesta Globoder na teritoriji grada Kruševca i naseljena mesta Stopanja i Bresno Polje na teritoriji opštine Trstenik. Kao što je ranije spomenuto, kod svinja u nekoliko seoskih domaćinstva u aleksinačkom selu Mozgovo takođe potvrđen je virus afričke kuge, početkom ove godine.\nNajnoviji pozitivni slučajevi AKS u registrovani su u opštini Zaječar, u mestu Veliki izvor, krajem marta ove godine. Situacija je rizičnija utoliko što se u blizini samog sela, na nekoliko kilometa nalazi farma koja broji preko 18.000 jedinki i preti opasnost da bolest uđe na ovako veliku farmu. Na ovom terenu Ministarstvo poljoprivrede i Uprava za veterinu odlučila se da sprovodi mere aktivnog nadzora populacije domaćih svinja u pogođenom mestu, neškodljivog uklanjanja pozitivnih jedinki sa kombinacijom ekonomskog iskorišćavanja životinja (klanje za sopstvene potrebe). Ekonomsko iskorišćavanje životinja je mera koja smanjuje troškove kompezancije, ali zahteva veliko angažovanje ljudstva koji bi sproveli kontrolu i smanjili rizik od širenja virusa preko mesa, mesnih prerađevina i klaničnog otpada koje nije bezbedno uklonjeno. Ova mera je stručno opravdana ukoliko se sprovodi u jednom objektu (klanici), tako što se sve jedinke sa određenog područja prikupe, vodeći računa o svim rizicima koji mogu da dovedu do širenja virusa. Na ovaj način, u klanicama će se ovo meso termički obraditi na način koji sigurno uništava virus AKS, a sav klanični otpad se prikuplja i bezbedno odvozi do kafilerije gde će biti neškodljivo uklonjen. Takođe, sprovođenje kombinacija neškodljivog uklanjanja i klanja u istom gazdinstvu je edidemiološki (epizootiološki) neopravdana, sa stanovišta suzbijanja zaraze i širenja AKS virusa. Uvođenje klanja za sopstvene potrebe kao jednu od mera u borbi protiv AKS, koja je sa jedne strane sociološki prihvatljivija, a sa druge strane svesno pomažemo u konzerviranju virusa AKS u zamrzivačima vlasnika svinja, i učestvujemo u formiranju stotine „virusnih tempiranih bombi“, koje ostaju van kontrole.\nRadi ilustracije, državu Srbiju troškovi za suzbijanje AKS u jednom gazdinstvu koje ima 5 tovljenika od 120kg, koje se uzgajaju u gazdinstvu površine od 20 ari, računato po trenutnim tržišnim cenama, za troškove neškodljivo uklonjenih životilja, njihovu eutanaziju, dezinfekciju gazdinstva košta minimalno 1000 evra. Slično prethodnoj računici, ukoliko ove mere treba da se sprovedu na teritoriji čitavog sela koje broje 1000 svinja koje se uzgaja u 200 domaćinstava našu državu suzbijanje AKS košta minimalno 200 000 evra. Ukoliko ove mere moraju da se primene samo na jednoj farmi gde se uzgajaju 18000 svinja, sa površinom farme od 3,5 hektara, a nećemo komplikovati računicu, činjenicom da na farmi ima i visoko vrednih priplodnih grla, koristeći istu matematiku, državu Srbiju troškovi suzbijanja AKS koštaće minimalno 2,3 miliona evra.\nAnaliza podataka u prethodnom skoro dvogodišnjem periodu prisustva AKS u našoj zemlji pokazala je da se bolest iz dana u dan sve više širi sa jugo-istoka ka severu i severu-zapadu naše zemlje. S tim u vezi, moramo istaći da se na području Vojvodine i Mačve nalaze nalazi najgušća populacija svinja i najveće farme sa intezivnim uzgojem svinja. Takođe je očigledno da dosadašnje mere nisu doprinele u sprečavanju širenja bolesti, već je došlo do njenog ”zataškavanja” i ublažavanja posledica, a bolest poput nekog uragana već napreduje ka drugim prostranstvima. Ukoliko se ubrzo ne promeni pristup kontrole AKS u našoj zemlji, napravi generalna strategija borbe protiv ove bolesti na nivou cele zemlje, počne da se primenjuje jedino stručno potkrepljeni multidisciplinarni pristup rešavanja problema, transparetnost, blagovremena razmena informacija i pruži politička podrška na nacionalnom nivou, ubrzo će se naša zemlja suočiti sa izuzetno nepovoljnom situacijom pojavljivanja ove bolesti svinja na farmama koje broje nekoliko desetina hiljada jedinki, što će dovesti do ogromne direktne i inderektne materijane štete, primeljivanjem mera koje imaju izuzetno negativan socio-ekonomski uticaj na celokupnu društvenu zajednicu.\nPrema jednom od zaključaka ”GF-TAD inicijativa- Globalna kontrola bolesti afrička kuga svinja”, za efikasno sprovođenje mera kontrole bolesti neophodno je prevazići niz činioca: ograničen kapacite veterinarske službe, nedostatak blagovremene političke podrške i dugoročnih ulaganja, neadekvatna razmatranja perspektiva različitih ključnih aktera i politiku zasnovanu na nedovoljnim strategijama upravljanja krizama koje nisu u stanju da efikasno sprovedu, koordinišu i održe potrebne aktivnosti i resurse.\nIako su sprovedena detaljna epidemiološka (epizootiološka) ispitivanja na terenu, ostalo je nedorečeno na koji način i kada je virus AKS unet prvi put na teritoriju Republike Srbije. Pretpostavka stručnjaka je da, nažalost, prvi registrovani slučaj AKS u opštini Mladenovac, nije bio prvi slučaj AKS u Srbiji i da se mesecima pre toga bolest javljala u Srbiji, a da nije bila otkrivena. Sa stanovišta kontrole velikog broja zaraznih slučajeva, ključno je otkrivanje prvog slučaja zaraze. Ukoliko se prvi slučaj što ranije utvrdi, verovatnoća širenje bolesti je manja.\nVlasnici životinja nerado prijavljuju uginuća većeg broja životinja veterinarskoj službi iz bojazni da će snositi negativne posledice i ogromnu štetu ili prikrivaju neke postupke uzgoja svinja, koji nisu u skladu sa važećom regulativom (pre svega se misli na nelegalni promet životinja bez zdravstvenih uverenja, uzgoj neobeleženih životinja, itd). Po mišljenju mnogih stručnjaka, u borbi sa ovom opasnom zaraznom bolešću, ključna je svest vlasnika svinja. Oni svojim delovanjem ili u nekim situacija čak i nedelovanjem, mogu da načine veliku štetu i drugim savesnim građanima, uzgajivačima svinja, ali i šire, indirektno ekonomiji čitave zemlje. Unapređivanje društvene odgovornosti svih nas je korak koji se pre ili kasnije neminovno mora sprovesti ukoliko želimo da kao društvo postanemo bolji nego što smo bili juče. Ovo je jedan od glavnih problema koji hronično muči naše društvo i ne odnosi se samo na suzbijanje AKS i drugih zaraznih bolesti životinja, već se može primeniti, šire, univerzalno, pa čak i kada je u pitanju epidemija bolesti KOVID-19.\noština Aleksinac, Trstenik, Zaječar\n? ulazak virusa u Srbiju\nopština Mladenovac, S. Palanka, Žitište\noštine Kladovo, Majdampek, Aleksinac\nVremenska linija pojavnjivanja AKS , što je za posledicu imalo sprovođenje mera depopulacije domaćih svinja


Niška televizija » Gradske institucije uskoro u zgradi „Niške banke“\nGradske institucije uskoro u zgradi „Niške banke“\nObjavljeno 25.02.2013. 14:20\nProstor nekadašnje „Niške banke“, a sada mađarske „OTP banke“ u ulici Nikole Pašića, uskoro bi mogao da postane sedište javnih preduzeća koja nemaju svoje prostorije, kao i Prekršajnog suda, najavio je prvi čovek Grada.\nPregovori o kupovini zgrade su započeti, a komisija koja je formirana početkom februara, trenutno radi na proceni vrednosti ovog objekta u samom centru Niša.\nPoreska uprava, Gradska stambena agencija, Direkcija za javni prevoz ili Prekršajni sud, samo su neke od institutucija, koje bi uskoro mogle da se nađu na jednom mestu i to u zgradi „OTP banke“. Grad je otpočeo pregovore, kako bi povratio vlasništvo nad ovim objektom, jer većina gradskih institucija trenutno plaća zakup za poslovni prostor, što je nedopustivo, najavio je gradonačelnik Niša, prof. dr Zoran Perišić.\nPojedini investitori bili su zainteresovani da se ovaj objekat pretvori u skladišteni prostor, ili da postane tržni centar, ali je u interesu Grada da se na ovakvoj lokaciji nađu institucije koje su u službi građana. Gradonačelnik je, ujedno, najavio i nastavak radova na stadionu Čair, ali samo uz adekvatne dozvole.\nNa stadionu će uskoro biti postavljeni reflektori, koje je obezbedio Fudbalski savez Srbije, čime će biti rešen i problem osvetljenja.\nGradski većnik Milan Pešić je dodao da je Komisija za sport odlučila da iz budžeta ove godine finansira i 120 sportskih organizacija, a zbog značaja, finansijsku podršku Grada imaće i tradicionalna Olimpijada za sport trećeg doba.\nLozni kalem ponovo u vlasništvu Grada\nGradsko veće aerodromu odobrilo podizanje kredita


utorak, 31 mart 2015 18:01\nDanas su u malom amfiteatru vršačke gimnazije "Borislav Petrov Braca" održane aktivnosti u vezi sa projektom “Dokaži da znaš”. Projekat se odnosi na prevenciju diskriminacije i nasilja i podržan je od strane Pokrajinskog sekretarijata za omladinu i sport APV. Projekat realizuje udruženje građana “Pletenica” iz Bele Crkve, a skupu su prisustvovali učenici gimnazije. Jedan od ciljeva projekta je i uključivanje dece sa posebnim potrebama u sistem obrazovanja. Predsednica udruženja, Danijela Jovanović, inače magistar srpskog jezika na Filološkom fakultetu u Beogradu, obratila se prisutnim učenicima i pohvalila uspešno sprevedenu akciju učeničkog parlamenta pod nazivom “Podeli sreću” . Akcijom su gimnazijalci darivali članove udruženja “Pletenica” za vreme novogodišnjih praznika. Ona je zatim istakla da je “Pletenica” udruženje građana za podršku deci i mladima sa smetnjama u razvoju, i deci i mladima iz socijalno ugroženih sredina i njihovih porodica.\n“ Udruženje ima za cilj da, između ostalog, pruži podršku svima kojima je ona neophodna. Njihovi ciljevi su da okupe decu i mlade, njihove roditelje i sve ljude dobre volje, da podržavaju vrednosti inkluzije i da zajednički aktivno delujemo u građenju inkluzivnog društva. Verujemo da ćemo kontinuiranim aktivnostima poboljšati kvalitet života dece i mladih sa smetnjama u razvoju, kao i da će podići svest o značaju, vrednostima, sposobnostima i mogućnostima, pri uključivanju i participaciji u životu društvene zajednice“, istakla je predsednica udruženja.\nOve godine vršačku gimnaziju pohađa učenica I3 odeljenja, Teodora Palinkaš. Teodora je slepa, te su za nju prilagođene metode i nastavna sredstva, odnosno sadržaji pojedinih nastavnih programa. Lične priče članova udruženja koji su nastupili na ovom skupu imale su za cilj da osnaže upravo Teodoru na njenom putu da istraje, ali i ostale učenike koji se nalaze u njenom okruženju da joj daju podršku, da je razumeju kako se oseća, ali i da joj čestitaju na njenom znanju i uspesima. Takođe, sve druge učenike koji se osećaju neuspešno i zapostavljeno, treba ohrabrivati na njihovom putu do cilja koji su zacrtali. Moto članova udruženja je da je prava sreća u predavanju nečemu važnijem od nas.\nViše iz ove kategorije « Gimnazija na takmičenju u Kragujevcu\tSrpske matematičarke druge u Evropi »


Život u današnjem modernom svetu nosi sa sobom mnoge prednosti u svakodnevnom životu. Međutim to nam je donelo i nove izazove kao što su terorizam, kibernetički rat, međunarodne kartele koji krijumčare narkotike i međunarodnu trgovinu ljudima. Na međunarodnom nivou se sve razvija pa nažalost i kriminal. Zbog toga bezbednost postaje jedna od najvažnijih tema u našem društvu kako na privatnom tako i na državnom nivou.\nDržavne institucije su suočene sa izazovom da usvajaju promene veoma brzo. Pratiti tehnološke trendove, edukovati ljude i razmenjivati isustva na globalnom i regionalnom nivou predstavlja obavezan uslov za posedovanje efikasnog sistema bezbednosti. Misija MRG je da regionu prenese najmoderniju tehnologiju i veliko iskustvo naših partnera u ovom regionu i tako osigura da institucije za sproveđenje zakona imaju odgovarajuća sredstva kako bi se suočili sa svakodnevnim bezbednosnim izazovima sa kojima se susreću.\nмарт 1, 2016 /in Uncategorized @sr /by Jovan Krstic\nмарт 19, 2015 /in Uncategorized @sr /by Jovan Krstic\nавгуст 12, 2014 /in Uncategorized @sr /by admin\n06. Avgust 2014 – Segment jutarnjeg programa na prvom programu RTS posvećen je temi korišćenja specijalnih naočara za simulaciju alkoholisanosti i prikaz efekata naočara u okviru zajedničkog programa i kampanje za prevenciju zloupotrebe alkohola u saobraćaju pod nazivom “Mladost Ne Ludost”. U razgovoru su učestvovali Nikola Brborić iz Agencije za bezbednost saobraćaja, Igor Bećirić iz […]\ncheap fjallraven backpack wholesale Ncaa jerseys cheap hydro flask cheap Oakleys Sunglasses wholesale Cheap jerseys wholesale the north face backpack cheap off white wholesale Nhl jerseys cheap tumi backpack wholesale Soccer jerseys Wholesale NBA Jerseys Cheap Nike Shoes cheap Mobile phone cheap gymshark clothes Cheap power tools cheap yeti cups wholesale Nfl jerseys cheap RayBan Sunglasses cheap anello backpack X videos


Doprinos modernizaciji srednjeg stručnog obrazovanja u BiH - Klix.ba\nDoprinos modernizaciji srednjeg stručnog obrazovanja u BiH\n9.12.2013. u 17:18\nRegionalni projekt ECO NET (Podrška uvođenju Preduzeća za vježbu u jugoistočnoj Evropi) u okviru intenzivne saradnje s lokalnim partnerima u BiH dao je veliki doprinos modernizaciji srednjeg stručnog obrazovanja u BiH, isktaknuto je danas na završnom događaju tog projekta u Sarajevu.\nProjekt je u BiH iniciran 2004. godine, a zvanično se završava u decembru ove godine. KulturKontakt Austria, pod pokroviteljstvom Austrijske razvojne agencije i Saveznog ministarstva obrazovanja, umjetnosti i kulture Republike Austrije skoro deset godina uspješno implementira projekat ECO NET.\nAmbasador Republike Austrije u BiH Martin Pammer istakao je postignuća i pozitivne rezultate ovog projekta naglašavajući da njegova iskustva pokazuju veću orjentiranost prema praksi i značajniju motivaciju učenika. Oni u „preduzećima za vježbu“, kako je dodao ambasador, simuliraju realno preduzeće i različitim ulogama doprinose njegovom rastu.\nGeneralni direktor KulturKontakt Austria Gerhard Kowar naglasio je važnost povezivanja nastavnih procesa sa realnim potrebama na tržištu, te regionalni karakter ovog projekta.\n"U okviru projekta osnovano je više od hiljadu preduzeća za vježbu u više od 250 škola koja sarađuju među sobom, kao i sa sličnim preduzećima iz Evrope",.kazao je Kowar.\nJedno od postignuća ovog projekta je Priručnik i Radna sveska za mlade poduzetnike/ice (učenike/ice) pod nazivom "Youth Start", koji su promovisani danas.\nTo je, po Kowarovim riječima, prvi priručnik tog tipa u regionu, koji je izrađen u okviru projekta ECO NET, zajedno s autorima iz BiH i Austrije.\nNjegova osnovna namjena je da prati mlade poduzetnike/ice ka razvoju vlastite kreativne poslovne ideje.\nTaj trojezični priručnik treba omogućiti mladim ljudima da se na inovativan način upoznaju sa temom uspješnog i održivog poslovanja.\nECO NET projekt je u saradnji sa obrazovnim institucijama u BiH podržao uvođenje i diseminaciju nastave "Preduzeća za vježbu" u srednjim stručnim ekonomskim školama u BiH.\n"Poduzetničko učenje treba jačati hrabrost mladih ljudi da ostvare svoje ideje i preuzmu budućnost u svoje ruke, toje budućnosti BiH", naveo je Kowar.\nobrazovanje srednje škole ECO NET Martin Pammer\n22.09.2017. u 22:25\nNapravljena petogodišnja strategija razvoja obrazovanja u KS, rok školama za izjašnjenje devet dana\n22.09.2017. u 13:25\nKazazović: UNSA će konačno biti pod kontrolom, a direktori više neće utjecati na zapošljavanje nastavnika\n16.09.2017. u 12:12\nKonsultacije o budućoj podršci EU slobodi medija u BiH\n09.12.2013. u 17:23\nSa So Mange - veče donatora: Neka bude "in" reći da ste Rom\n09.12.2013. u 16:47\nAutomobil udario šestogodišnjeg dječaka na putu Klokotnica-Sjenina\nPrešli na Lombok\nProradio vulkan Agung na Baliju, evakuirano 50.000 osoba\nZa Tursku rezultati referenduma Kurda ništavni\nDonald Trump uvodi zabranu ulaska u SAD državljanima Sjeverne Koreje i Venecuele\nIrački Kurdi danas izlaze na referendum o nezavisnosti\nZašto mrzimo Izrael?


Politika Archives - Page 268 of 543 - Studio B\nBeograd 4°C u 13:00\nŠkoro:Da sam znao pet odsto stvari nikad ne bih ušao u PSG\n2017/11/27 11 months, 23 days ago Detaljno...\nBivši član Predsedništva Pokreta slobodnih građana Srdan Škoro izjavio je danas da nikada ne bi potpisao Apel 100, niti bio član Pokreta Saše Jankovića da je tada znao stvari koje sada zna.\nBrnabić: Srbija posvećena unapređenju odnosa Kine i CEE\nSrbija je u potpunosti posvećena unapređenju odnosa između Kine i zemalja Centralne i Istočne Evrope (CEE), poručila je danas predsednica Vlade Ana Brnabić na plenarnoj sesiji Samita Kine i zemalja CEE.\nVulin: Srbija ima pravo da sama bira prijatelje\n2017/11/26 11 months, 24 days ago Detaljno...\nSrbija će ostati vojno neutralna i ta politika će biti održiva dok mi tako hoćemo i dok biramo ljude koji vode takvu politiku, poručio je ministar odbrane Aleksandar Vulin u intervjuu za "Radio Beograd".\nVučić završio dvodnevnu posetu Abu Dabiju\nPredsednik Srbije Aleksandar Vučić završio je danas dvodnevnu posetu Abu Dabiju, rečeno je u Kabinetu predsednika Republike.Tokom posete je razgovarao sa princom prestolonaslednikom Abu Dabija šeikom Mohamedom Bin Zajedom al Nahjanom o daljem unapređenju odnosa dveju zemalja, o radovima na projektu "Beograd na vodi" i posetio muzejski grad.\nDačić: Niz zemalja preispituje odluku o priznanju Kosova\n2017/11/25 11 months, 25 days ago Detaljno...\nMinistar spoljnih poslova Srbije Ivica Dačić kaže da očekuje da se nastavi proces povlačenja priznanja Kosova od strane brojnih zemalja.\nBira se novo predsedništvo PSG\nVanredna skupština PSG održava se u trenutku nakon odlaska velikog broja osnivača i članova rukovodstva, kao i zaoštrenih odnosa lidera Pokreta sa drugim opozicionim strankama.\nObeležen dan prisajedinjenja Vojvodine Srbiji\nVojvodina obeležava 99. godina prisajedinjenja te oblasti Kraljevini Srbiji, a gradonačelnik Novog Sada Miloš Vučević kaže da je tom istorijskom odlukom ostvaren viševekovni san Srba.\nVučić i seik Mohamed o planovima za budućnost\nPredsednik Srbije Aleksandar Vučić razgovarao je u Abu Dabiju sa princom prestolonaslednikom Abu Dabija šeikom Mohamedom Bin Zajedom al Nahjanom o daljem unapređenju odnosa dveju zemalja i mogućnosti daljeg investiranja kompanija iz UAE u Srbiji.\nRadulović optužio Jankovića i DS da su pravili paralelnu službu bezbednosti\nPredsednik D JB Saša Radulović je, nakon polemike na Tviteru sa liderom PSG Sašom Jankovićem, objavio saopštenje u kojem je optužio Jankovića da je zajedno sa DS još od 2004. gradio paralelnu službu bezbednosti.\nDrecun: Srbija pred izazovima, strateška saradnja s Rusijom\n2017/11/24 11 months, 26 days ago Detaljno...\nSrbija ima principijelni stav po pitanju strateškog partnerstva sa Rusijom, izjavio je danas član Odbora za odbranu i unutrašnje poslove Milovan Drecun i dodao da se Srbija trenutno suočava sa izazovima po pitanju sankcija Rusiji i Rusko-srpskog humanitarnog centra u Nišu, ali i uslovljavanjem članstva u EU priznanjem nezavisnosti Kosova.\nPrvi dizajnerski hakaton u Srbiji u organizaciji Univerziteta Metropolitan\nBrnabić Meronu: Poboljšati tretman srpskih zatvorenika\nNiš: U požaru stradala starica\nSrbija može mnogo da nauči od Danske u oblasti ekonomije i vladavine prava\nPrvi dečji pop-ap festival u Srbiji u DKC „Majdan“\nRHMZ: Upozorenja na padavine, ledenu kišu i vetar\nGruevski dobio azil u Mađarskoj\nReakcije: Srbija je pobednička zemlja\nOtvorena „Teen talk“ konferencija u Domu omladine\nPrihvatilište za decu posle 20 godina na stalnoj adresi\nBesplatni preventivni pregledi na karcinom prostate\nPenzionerima dve jednokratne isplate u 2019.\nSrbija protiv Litvanije za overu prvog mesta u grupi LN\nVoz iskliznuo iz šina, jedna osoba poginula , 44 povređene\nRanko на Studio B obeležio godišnjicu smrti Đoka Vještice


Nastavak akcije ''Mreža 1'': Uhapšeno najmanja 10 osoba u pretresima na 26 lokacija u Zenici, Maglaju i Zavidovićima\nD. PAŠALIĆ - D. JURIŠIĆ 20.12.2017\nFoto: ( D. Jurišić/Avaz.ba)\nU nastavku realizacije operativne akcije kodnog naziva "MREŽA I", policijski službenici MUP-a ZDK rano jutros započeli su istovremene pretrese na 23 lokacije u Zenici, dvije u Maglaju i jednoj lokaciji u Zavidovićima.\n- Tačnije, radi se o 21 osobi, čije su krivičnopravne radnje zadokumentovane naznačenim aktivnostima i koje su meta akcije - pojašnjava Ahmić.\nOve aktivnosti predstavljaju nastavak policijskih akcija kodnog naziva "MREŽA" i "MREŽA I", koje je sprovodila Uprava policije MUP-a ZDK pod nadzorom i u saradnji sa Tužilaštvom ZDK, u okviru kojih je izvršeno na desetine pretresa, veći broj osumnjičenih osoba je uhapšeno, a oduzete su i značajnije količine opojnih sredstava, nelegalnog oružja, novca i drugih predmeta koji potiču iz krivičnih djela.\n- Pretresi stambenih objekata i pokretnih stvari na navedenim lokacijama se vrše s ciljem pronalaska i privremenog oduzimanja predmeta, koji mogu poslužiti kao dokaz u daljnjem postupku. Više o detaljima i rezultatima same akcije ćemo moći potvrditi po okončanju naznačenih aktivnosti koje su još uvijek u toku - ističe Ahmić.\nU toku je privođenje uhapšenih osoba u okviru ove opsežne policijske akcije, a kako javlja naš reporter s lica mjesta za sada je u prostorije MUP-a ZDK privedeno najmanje 10 uhapšenih osoba.


Vučić na hitnim sastancima sa ambasadorima Kine, Rusije i SAD - Borba\nVučić na hitnim sastancima sa ambasadorima Kine, Rusije i SAD\nPredsjednik Republike Srbije Aleksandar Vučić sastao se danas sa ambasadorima Kine Li Mančangom, Rusije Aleksandrom Čepurinom i SAD Kajl Skatom.\nPrvo je obavijestio ambasadora Narodne Republike Kine Li Mančanga kakvu opasnost nosi najava formiranja vojske tzv. Kosova 14. decembra i zamolio ga da, kao prijatelj naše zemlje, redovno izvještava kinesko rukovodstvo o razvoju situacije na Kosovu i Metohiji.\n“Potpuno je jasno da najava formiranja vojske i insistiranje na taksama od 100 odsto na robu iz Centralne Srbije imaju za cilj protjerivanje srpskog naroda sa Kosova i Metohije, jer mu onemogućavaju opstanak – rekao je predsednik Vučić.\nAmbasador Li je rekao da Kina potpuno razumije šta se događa i da samostalna i miroljubiva politika Srbije i predsjednika Vučića smeta određenim faktorima u međunarodnoj politici.\n– Za Kinu je Kosovo i Metohija sastavni dio Srbije i ostajemo privrženi poštovanju njenog teritorijalnog integriteta i suvereniteta – naglasio je ambasador Li.


Analitičar: Do 8. januara Crna Gora mora da prenese crkvenu imovinu u državnu\nBeta 3. januara 2021. 14:15\nPolitički analitičar Ljubomir Filipović izjavio je da je Agencija Crne Gore za katastar obavezna da do 8. januara svu crkvenu imovinu uknjiži i prenese je u državnu u slučaju da se neka crkva, poput Srpske pravoslavne crkve, nije registrovala u Crnoj Gori.\n„Pre godinu i nekoliko dana stara vlada donela je kontroverzni zakon koji je izazvao protestni pokret koji je doveo do prvih političkih promena u zemlji. Zakon ima odredbu koja kaže da postoji period od tačno godinu dana da nacionalna agencija za katastar uknjiži i prenese u državu svu crkvenu imovinu. Ovaj period se završava 8. januara“, naveo je Filipović na Tviteru, prenosi portal Autonomija.info.\nNakon ove objave, Filipović je preko društvenih mreža dobio brojne pretnje smrću koje su mu uputili velikosrpski nacionalisti i o pretnjama je obavestio javnost.\nGovoreći o proceduri primene zakona, podsetio je da je nedavno uhapšen šef Agencije za katastar zbog optužbi za korupciju: „Govorimo o savršenom tajmingu. Otvorena su vrata ministru finansija, koji je izbor SPC-a, da preuzme Agenciju“.\nFilipović smatra da je trebalo da Skupština Crne Gore organizuje sednicu da bi što pre izglasala promene zakona, ali „njihova nespretnost učinila je da naprave nekoliko grešaka“.\nTo je da u poslednjem trenutku promene jednog poslanika, promene jednog od svojih članova u Državnoj izbornoj komisiji, te su, „čineći ove proceduralne i pravne greške, dali su predsedniku (Crne Gore Milu DJukanoviću) savršen izgovor da iskoristi svoja ustavna ovlašćenja i da zakon vrati parlamentu na reviziju“, objasnio je Filipović.\nDodao je da je vladajuća većina sada zakasnila, zbog čega će možda morati preneti deo crkvene imovine u državnu i ocenio da će biti „zanimljivo videti kako će se izvući iz legalne slepe ulice koju su sami napravili“, kazao je Filipović.\nAMSS: Oprez zbog pojačanog vetra i odrona


Rej Bredberi za vreme proslave pedesetogodišnjice osnivanja Diznilenda u Kaliforniji, 4. maja 2005.\nRej Bredberi, jedan od najpoznatijih američkih pisaca naučnofantastičke književnosti, preminuo je u 91. godini u Los Anđelesu.\nRej Bredberi je verovatno najpoznatiji po romanu „Farenhajt 451“, objavljenom 1953, o futurističkom društvu u kojem je spaljivanje knjiga deo zvanične politike.\nOn je međutim međunarodnu slavu stekao nekoliko godina ranije, 1950, kada je objavio „Marsovske hronike“, zbirku priča o pokušajima ljudi da kolonizuju Mars. Ta knjiga je prevedena na više od 30 jezika.\nBredberi je tokom dugogodišnje karijere napisao više od 30 knjiga i gotovo 600 kratkih priča, a pisao je i pesme, drame i scenarija. On je u svojim pričama i romanima opisao nekoliko stvari koje su u manje ili više izmenjenoj formi postale deo svakodnevnog života.\nU romanu „Farenhajt 451“, ljudi nose u ušima sprave koje su veoma slične današnjim „blutut“ slušalicama i imaju velike „flet skrin“ televizore na zidovima. Korisnici „Fejsbuka“ koriste termin „razgovor kroz digitalni zid“, koji je Bredberi koristio u tom romanu.\nAutomobil u priči „Pešak“ ima automatskog pilota, a slični, mada manje savršeni automobili se testiraju u SAD. Bredberi se u svojim delima bavio i usamljenošću unutar tehnološki naprednog društva i elektronskim nadzorom, koji je sada moguć svuda u svetu, kao i veštačkom inteligencijom. Bredberi se prvi setio i bankomata koji izdaju novac i daju informacije o stanju na računu.


17.05.2018. - DODIK: POLITIKA SNSD-a PREPOZNAJE SE KAO POLITIKA VELIKIH PROJEKATA\nPredsjednik Republike Srpske Milorad Dodik izjavio je danas da se politika SNSD-a u Kozarskoj Dubici prepoznaje kao politika velikih projekata koji se realizuju.\n"SNSD ima podršku u ovoj opštini, naši ljudi, aktivisti i naš načelnik, predsjednik i svi ostali rade veoma vrijedno na afirmaciji politike koja je važna za građane ove opštine. Želimo da pomognemo, da podignemo standard i uradimo sve što je moguće u tom pogledu", rekao je Dodik novinarima u Kozarskoj Dubici.\nOn je precizirao da će u ovoj godini biti potpuno rehabilitovan magistralni put od Gradiške do Kozarske Dubice, što će ga učiniti daleko sigurnijim za prevoz.\nDodik je najavio i mnogo projekata na izgradnji lokalne infrastrukture, u koje će biti uloženo više od milion KM.\n"Već ranije smo te projekte činili veoma upečatljivim. Mislim da se politika SNSD-a ovdje prepoznaje kao politika velikih projekata, koji se realizuju. Ranije smo uradili veliki zahvat u vezi sa vodovodom koji je građen u ovoj opštini i neke puteve. Mislim da imamo dobru konekciju lokalnih i republičkih organa vlasti i SNSD ovdje svakako može `sa obrazom` da se pojavi na izborima", ocijenio je Dodik.\nOn je naglasio da je SNSD u veoma teškim okolnostima u svim godinama učinio da Republika Srpska bude stabilna u okruženju u kojem se nalazi u okviru BiH i međunarodnih faktora koji ovdje djeluju.\n"Očuvali smo dignitet i dostojanstvo Republike i učinili sve da razvijemo mnoge projekte koji su važni i za ovu lokalnu zajednicu", rekao je Dodik.\nOn je podsjetio na ranije realizovane projekte koji se odnose na odbranu od visokih voda da ne bi Kozarska Dubica prošla kao što je bilo 2014. godine.\n"Mislim da smo to sada i završili i da možemo sa sigurnošću reći da obim voda iz te godine ne bi trebalo da bude opasan i nanese štetu koju smo ovje imali", naveo je Dodik.\nOn je potvrdio da je sa rukovodstvom Opštinskog odbora SNSD-a u Kozarskoj Dubici razgovarao o aktuelnim pitanjima i zahtjevima da bi se zajednički našao odgovor kako i šta treba činiti da SNSD dobije veliku podršku koju zaslužuje.\nPredsjednik Opštinskog odobra SNSD-a u Kozarskoj Dubici Jovica Šuman rekao je će u toj opštini vrlo brzo započeti realizacija važnih projekata, uz projekte čija je relizacija već u toku.\n"Ovdje se već radi zgrada opštine, renoviramo sportski centar, radićemo na putevima, a naš cilj je da SNSD bude ubjedljivi pobjednik ovdje u Kozarskoj Dubici, a naravno i naši kandidati i za predsjednika Republike i člana Predsjedništva BiH", kaže Šuman.\nNačelnik opštine Kozarska Dubica Radenko Reljić izjavio je da je ta opština već gradilište u kojem se realizuje nekoliko velikih projekata, među kojima sanacija zgrade opštine, ulica u gradu, sanacija zgrade Osnovnog suda i javne rasvjete za koje su procedure pri kraju.\n"Ovo je izborna godina i predsjedniku Dodiku je stalo do ovog grada, voli u njega doći, a svakako je bitno da očekujemo veliku pobjedu na ovim izborima", rekao je Reljić.\nOn je istakao da se predsjednik Dodik već dokazao kao veliki borac za Republiku Srpsku i istinski patriota, te izrazio očekivanje da će građani Kozarske Dubice to prepoznati.